Orden RS na lenti Ani Brnabić FOTO/VIDEO\nPovodom Dana RS\nŽeljka Cvijanović, predsjednik RS dodijelila je povodom Dana Republike Srpske odlikovanja zaslužnim institucijama i pojedincima.\nPredsjednik Republike Srpske Željka Cvijanović istakla je zadovoljstvo da Srpska obilježava još jedan Dan Republike u miru i stabilnim političkim i ekonomskim okolnostima, te poželjela jaku i prosperitetnu Republiku za koju će svi zajedno raditi i dalje je izgrađivati.\n"Uvijek smo svjesni važnosti svih koji su stvarali Republiku Srpsku. NJima dugujemo neizmjernu zahvalnost. Želim pohvaliti i napore svih koji su nakon toga u miru, prethodnih 27 godina, izgrađivali našu Republiku. Živjela Republika Srpska", rekla je Cvijanovićeva na svečanosti u Palati Republike gdje su zaslužnim pojedincima, institucijama, organizacijama i udruženjima dodijeljena odlikovanja povodom Dana Republike.\nOrdenom RS na lenti predsjednik RS odlikovala je Anu Brnabić, predsjednika Vlade RS.Brnabićeva je u obraćanju nakon dodjele ordena rekla da je današnje odlikovanje potvrda posebne politike i podsjetnik na dužnosti i bratski odnos RS i Srbije koji, kako je rekla, prelazi uobičajne okvire bilateralne saradnje.\nBrnabićeva je rekla da je riječ o konkretnoj i stvarnoj brizi za opstanak napredak RS. Predsjednik Vlade Srbije je rekla da je orden podsticaj za ozbiljniji i vrijedniji rad u korist našeg naroda.\nOrdenom zastave RS sa zlatnim vijencem odlikovan je Petar Ivancov, ambasador Ruske Federacije u BiH.\nOrdenom Karađorđeve zvijezde RS I reda odlikovan je posthumno general major Slavko Lisica.\nOrdenom časti sa zlatnim zracima, predsjednik RS, odlikovala je bivšeg košarkaša Dejana Bodirogu, ordenom časti sa srebrnim zracima Pjetra Bakerinija.\nOrden Njegosa II reda odlikovan je Dječiji hor Vrapčići Banjaluka.\nOrdenom Krst milosrđa odlikovan je prim. dr Milanko Maksić načelnik Službe za vaskularnu hirurgiju UKC RS.\nMedaljom zasluga za narod odlikovano je Udruženje građana Mozaik prijateljstva Banjaluka. Zlatna medalja za hrabrost i spasavanje ljudskih života spasavanje dodijeljena je pripadnicima MUP-a RS Sifetu Okiću iz Doboja, Draganu Samardžiću iz Trebinja i Njegošu Đekanoviću iz Banjaluke.\nPatrijarha Irineja su ispred Sabornog hrama Hrista Spasitelja dočekali zvaničnici Srpske, sveštenstvo i brojni vjernici, a zatim se uputili u hram, gdje patrijarh služio Svetu arhijerejsku liturgiju.\nDan Republike Srpske Dan RS\nPosljednje pripreme pred svečani defile FOTO\nPolicija KPZ Banjaluka u svečanom defileu\n593 glasova 79%


Srbija izmedu Krima, Kosova i Rusije\nU Ambasadi Ukrajine u Beogradu rečeno je da su "duboko razočarani" načinom na koji Srbija kontinuirano glasa u vezi sa Krimom i da je takvo glasanje u suprotnosti sa stavom Srbije da poštuje teritorijalni integritet Ukrajine.\nOvaj komentar usledio je nakon što je Srbija po drugi put glasala protiv rezolucije Ujedinjenih nacija (UN) o Krimu, ukrajinskom poluostrvu koje je Rusija anektirala 2014. godine. Generalna skupština UN usvojila je, naime, u ponedeljak uveče rezoluciju kojom "osuđuje rusku okupaciju Krima i grada Sevastopolja i zahteva povlačenje ruskih vojnih snaga bez odlaganja".\nUkrajinska strana uzima u obzir deklarisani stav Srbije koja poštuje teritorijalnu celovitost i suverenitet Ukrajine, navodi se u pisanoj izjavi za RSE, ali se kaže da je istovremeno duboko razočarana stalnim glasanjem Srbije protiv međunarodnih dokumenata koji se tiču zaštite teritorijalne celovitosti Ukrajine, naročito u vezi sa Krimom. Takođe, Ambasada je saopštila dapoziva srpske diplomate da se dosledno pridržavaju stava o poštovanju teritorijalne celovitosti i suvereniteta Ukrajine, uključujući i Krim.\nZašto Srbija ne podržava rezolucije o Krimu?\nRSE je zatražio od Ministarstva spoljnih poslova Srbije objašnjenje zbog čega Srbija nije podržala ovu rezoluciju ako podržava teritorijalni integritet i suverenitet Ukrajine, ali odgovor nismo dobili do zaključenja ovog teksta.\nAmbasada Ukrajine navodi da su rezolucije Generalne skupštine Ujedinjenih nacija važan činilac napora Ukrajine sa ciljem, kako je saopšteno, "deokupacije trenutno okupiranih teritorija, kao i obnove bezbednosti i stabilnosti u oblasti Crnog i Azovskog mora".\nZa rezoluciju kojom se izražava "ozbiljna zabrinutost zbog progresivne militarizacije Krima od strane Ruske Federacije kao okupacione sile" glasale su 63 zemlje, dok ih je 19 bilo protiv. Osim Srbije, među zemljama koje su glasale protiv bile su Kina, Belorusija, Sudan, Sirija, Mijanmar…\nOvo nije prvi put da Srbija stoji uz Rusiju po pitanju Krima i to kao jedina država Zapadnog Balkana. Beograd je glasao protiv rezolucija Generalne skupštine UN o stanju ljudskih prava na Krimu i u Sevastopolju i 2017. i 2018. godine. Tim rezolucijama oštro se osuđuje kršenje ljudskih prava na ukrajinskom poluostrvu, dok se Rusija navodi kao "okupaciona sila".\nZa razliku od rezolucija Saveta bezbednosti, rezolucije Generalne skupštine nisu pravno obavezujuće, mada odražavaju mišljenje međunarodne zajednice.\n"Mislim da je upravo u ovoj politici u potpunosti oličena naša težnja da sedimo na dve, a sa pojavom nekih drugih aktera na polju međunarodnih odnosa, sada i na više stolica", kaže za RSE Stefan Vladisavljev, programski asistent u nevladinom Beogradskom fondu za političku izuzetnost (BFPI).\nOn objašnjava da Srbija zbog svog odnosa prema Kosovu neće biti priklonjena aneksiji Krima, ali da zbog bliskih odnosa sa Rusijom neće ni protivrečiti toj aneksiji.\n"Verovatno će se definitivna pozicija Srbije prema Krimu definisati daljim razvojem odnosa između Beograda i Prištine", ocenjuje Vladisavljev.\nSrbija računa na podršku Rusije oko Kosova\nDijalog Beograda i Prištine koji bi trebalo da dovede do pravno obavezujućeg sporazuma o normalizaciji odnosa prekinut je pre godinu dana kada je Priština uvela takse na 100 odsto na robu iz Srbije i Bosne i Hercegovine(BiH). Beograd insistira na ukidanju tih taksi kao uslovu za nastavak dijaloga, a u međuvremenu su na Kosovu održani parlamentarni izbori pa se očekuje formiranje nove vlade.\nSrbija računa na podršku Rusije u međunarodnim organizacijama za svoj stav o odbijanju priznanja kosovske nezavisnosti, a Beograd ne priznaje Krim kao deo Rusije zbog toga što bi to, kako je to više puta objasnio predsednik Srbije Aleksandar Vučić, "značilo podršku nezavisnosti Kosova".\n"Ako bismo mi to uradili danas, mogli bi da naprave analogiju sa Kosovom. Rekli bi da je po istom principu i Kosovo nezavisno, i da mi više nemamo prava da se borimo za njega", rekao je Vučić televiziji "Rusija 24" u martu ove godine.\nKosovo je proglasilo nezavisnost od Srbije 2008. godine, a Beograd ne priznaje nezavisnost svojoj nekadašnjoj južnoj pokrajini.\nIz Beograda je više puta poručeno da Srbija poštuje teritorijalni integritet i suverenitet Ukrajine.\n"Onako kako Ukrajina podržava teritorijalni integritet Republike Srbije, tako Srbija podržava teritorijalni integritet Ukrajine", poručio je predsednik Srbije Aleksandar Vučić u julu 2018. godine tokom posete Beogradu tadašnjeg ukrajinskog predsednika Petra Porošenka.\nUkrajina nije priznala Kosovo jer zauzima stav, kako je tada rekao Porošenko, da problem Kosova treba da se reši kompromisom uz uvažavanje interesa Srbije.\nNeusklađenost spoljne politike Srbije sa EU\nMeđutim, iako ne priznaje Krim kao deo ruske teritorije, Beograd se, zbog političkih, ekonomskih i tradicionalnih veza sa Rusijom, ne pridružuje sankcijama koje su zapadne zemlje uvele Rusiji zbog aneksije Krima. Predsednik Srbije Aleksandar Vučić je takođe više puta poručio da Srbija neće uvoditi sankcije Rusiji.\n"Srbija je na evropskom putu, ali kada kaže da neće uvoditi sankcije Ruskoj Federaciji to znači da ih neće uvoditi. Kada kaže da neće u NATO i da je vojno neutralna, oni znaju da to to znači", rekao je Vučić u Moskvi maju 2018. uoči susreta sa ruskim predsednikom Vladimirom Putinom.\nStefan Vladisavljev smatra da ova politika može dovesti Srbiju, ne samo u nezavidan položaj u očima država sa Zapada, već i u daljem procesu evropskih integracija.\n"Zbog toga što će u daljem procesu pregovora sa Evropskom unijom biti neophodno usaglasiti sve spoljnopolitičke odluke koje EU donosi. U ovom trenutku naša stopa usaglašenosti je poprilično niska, najniža od svih država u regionu zbog toga što i dalje nismo usvojili spoljnopolitičke deklaracije koje se odnose na sankcije Rusiji, ali i neke druge odluke koje u određenoj meri osuđuju delovanje Rusije na polju međunarodnih odnosa", navodi Vladisavljev.\nPrema istraživanju nevladine organizacije ISAC Fond, Srbija, ali i Bosna i Hercegovina nisu podržale nijednu od 12 Deklaracija Evropske unije koje su u direktnoj vezi sa Rusijom. Primera radi, Severna Makedonija je podržala pet, dok su se Crna Gora i Albanija usaglasile sa svih 12.\nSveukupna usklađenost u oblasti zajedničke spoljne, bezbednosne i odbrambene politike Srbije sa Evropskom unijom ogleda se u tome da je od ukupno 54 spoljnopolitičke deklaracije u 2018. sa kojima je od partnerskih država traženo usaglašavanje, Srbija se usaglasila sa svega 28.\nSankcije Zapada Rusiji zbog Krima\nZbog aneksije ukrajinskog poluostrva Krim 2014. EU i Sjedinjene Američke države uvele su Rusiji ekonomske sankcije, koje su stupile na snagu iste godine. Aneksiju Krima EU smatra kršenjem međunarodnog prava. Predviđeno je da sankcije EU traju do potpune primene Sporazuma iz Minska koji su u septembru 2014. potpisali Ukrajina i proruski pobunjenici u beloruskoj prestonici. Sporazum sadrži 14 tačaka koje se tiču nadgledanja primirja, razmene zarobljenika i druga pitanja.\nNakon tri godine zastoja u pregovorima Rusije i Ukrajine na najvišem nivou, u Parizu su se 9. decembra sastali ruski i ukrajinski predsednik Vladimir Putin i Volodimir Zelenski, u okviru samita na kome su učestvovali i čelnici Francuske i Nemačke – Emanuel Makron i Angela Merkel. Putin i Zelenski su dogovorili uspostavljanje primirja do kraja 2019.\nRusija je zauzela Krim u martu 2014. nakon što je poslala vojsku, preuzela ključne objekte i održala referendum koji je najmanje 100 država Ujedinjenih nacija smatralo nelegitimnim. Referendum je održan 16. marta 2014. a dan nakon njegovog održavanja, predsednik Rusije Vladimir Putin potpisao je ukaz o priznanju Krima kao nezavisne republike.\nU sukobima u Ukrajini koji traju od 2014. poginulo je više od 13.000 ljudi.


PreviousPoštovani, moj otac planira da napravi sa bratom ugovor o doživotnom izdržavanju u kome navodi koje su bratovljeve obaveze i šta za to dobija. Takođe taksativno navodi šta dobijamo ja i sestra, bez ugovornih obaveza. Sva tri naslednika brat, sestra i ja smo saglasni sa očevim planom za deobu imovine, ali pošto ćemo jednog dana platiti nasleđe od 2,5% pokušavamo svi zajedno da nađemo neki drugi način kako ne bismo plaćali nasleđe već to nasledili kao naslednici prvog reda. Dogovorili smo se da on ništa ne pravi, a mi jednog dana na sudu se izjasnimo ko šta uzima, međutim rođak nam je rekao da će biti problem jednog dana na sudu jer će sud doneti zakonsko rešenje po kome svako ima trećinu, a mi smo je raspodelili u odnosu 3:1:1 (brat:sestra:ja). Onda bi trebali sestra i ja da se odričemo u korist brata, a to će se tretirati kao poklon pa će ponovo biti poreza na nasledstvo. Šta vi savetujete? Unapred zahvalan NextInteresuje me da li moja ćerka može upisati fakultet koji je vezan za prava ili bilo šta drugo vezano za ministarstvo unutrasnjih poslova, ako sam ja osuđivan za krađu i nelegalno posedovanje oružija,bio bih Vam zahvalan ako biste mogli da mi odgovorite u najkraćem mogućem roku.


Korona virus: Deo Kriznog štaba u Srbiji ne odustaje od zaključavanja, treći talas bukti u Evropi - Ozonpress :: internet portal\n„Uzimajući u obzir da je prethodnih dana bio u kontaktu sa sveštenikom za koga se ispostavilo da ima blagi i asimptomatski oblik Kovida-19, Njegova Svetost Patrijarh srpski g. Porfirije će, po savetu lekara, narednih dana preventivno biti u izolaciji“, saopšteno je iz kabineta patrijarha srpskog Porfirija.\nEpidemiolog i član Kriznog štaba Predrag Kon izjavio je u sredu da medicinski deo kriznog štaba neće odustati od onoga šta su i tražili – minimum zatvaranja na sedam dana, „iako je svima jasno da bi trebalo tako da bude i više“.\n„Normalno da bi policijski čas rešio najbrže, ali znamo da se to neće desiti“, rekao je Kon za TV Prva.\nMiloš Vučević je, govoreći za Dnevnik RTS-a, rekao da je nova bolnica „sjajna vest“ za Vojvodinu i taj deo Srbije.\nDoli Parton, legendarna američka kantri pevačica, dok je primala vakcinu prepevala hit Džolin u „Vakcine, vakcine“\nU poslednja 24 časa novih 15.698 slučajeva zaraze, što je najveći broj od 27. novembra, rekao je zamenik ministra zdravlja Valdemar Kraska.„Današnje brojke pokazuju da treći talas nije samo činjenica, već možemo i da vidimo kako uzima maha. Danas imamo 15.698 novih potvrđenih slučajeva – gotovo dvostruko više nego juče“, rekao je Kraska za Poljski radio.Broj novih dnevnih slučajeva danas je za 29 odsto viši u odnosu na pre nedelju dana, a za čak 81 odsto u odnosu na pre dve nedelje, prema podacima ministarstva zdravlja.\nBajden je upozorio ljude da „ostanu na oprezu, jer ova borba još nije gotova“.\nVanredno stanje u Tokiju bi moglo da bude produženo za još dve nedelje.Premijer rekao je da je produženje potrebno za „zaštitu života i sredstava za život ljudi“ u glavnom gradu Japana.Postoji zabrinutost da će ublažavanje tamošnjih ograničenja prouzrokovati novi skok u slučajevima.\n„Vakcina, vakcina, vakcina, vakcina“, pevala je u skladu sa svojom hit pesmom dok je primala cepivo.


Đukanović: Antifašizmu pripada posebno mjesto na pijedestalu neprolaznih vrijednosti :: Politika\nĐukanović: Antifašizmu pripada posebno mjesto na pijedestalu neprolaznih vrijednosti\n14.05.2019 15:46 > 16:00 | Postavio/la: Jelena Ćetković\nPredsjednik Crne Gore Milo Đukanović primio je delegaciju SUBNOR-a i antifašista Crne Gore na čelu sa predsjednikom Zuvdijom Hodžićem povodom Dana pobjede nad fašizmom i u susret državnim praznicima 21. maju, Danu nezavisnosti i 13. julu, Danu ustanka crnogorskog naroda, saopšteno je iz Đukanovićevog kabineta.\nPredsjednik SUBNOR-a Zuvdija Hodžić iskazao je zadovoljstvo susretom povodom ovih značajnih datuma iz crnogorske antifašističke istorije, ističući da su borci ponosni na izuzetno dobru saradnju sa predsjednikom države.\nHodžić je upoznao predsjednika Đukanovića sa planovima Organizacije za proslavu Dana državnosti 13. jula, centralnom svečanošću u Danilovgradu, istovremeno i jubilejom 150 godina postojanja grada.\nKako je istakao, 22. jula će se na Lazinama održati manifestacija povodom obilježavanja 75 godina od strijeljanja 52 mladih, što je i povod za okupljanje mladih antifašista iz republika bivše Jugoslavije. P\nosebnu važnost, ukazao je jubileju 75 godina od oslobođenja Crne Gore, čije će se obilježavanje održati krajem godine.\nPredsjednik Crne Gore podržao je inicijative Saveza boraca ističući da je najvažniji dio vrijednosti na kojima se temelji ova organizacija, onaj na kojima se gradi sadašnjost i budućnost Crne Gore.\nIstakao je da među svim tradicionalnim i slobodarskim tekovinama, antifašizmu pripada posebno mjesto na pijedestalu neprolaznih vrijednosti.\nDanašnja Crna Gora, mora nastaviti da njeguje te tekovine, na kojima i temelji svoje multikulturalno i multietničko društvo, uprkos izazovima sa kojima se suočava region i kontinent.\nImajući u vidu ulogu SUBNOR-a u promovisanju ovih vrijednosti, Đukanović je podržao inicijativu za adekvatno normativno rješenje njihove sistemske pozicije.\nU delegaciji koja će posjetila predsjednika Crne Gore bili su i potpredsjednici SUBNOR-a Branka Nikezić i Slobodan Simović, i generalni sekretar Organizacije Dragan Mitov Đurović.


Turski avioni izveli prvi napad na položaje ISIS-a u Siriji | Visokoin.com\nTurski avioni izveli prvi napad na položaje ISIS-a u Siriji\nMinistarstvo vanjskih poslova Republike Turske je saopćilo da su turski borbeni avioni u koordinaciji sa borbenim avionima Međunarodne koalicije za borbu protiv terorističke organizacije ISIS sinoć započeli zajedničku zračnu akciju na položaje ISIS-a u Siriji.\nU saopćenju se navodi da je ovim dodatno produbljena postojeća saradnja između Turske i Sjedinjenih Američkih Država (SAD) u okviru borbe protiv ISIS-a.\nInače, 24. avgusta ove godine je potpisan dokument kojim je omogućeno učešće turskih borbenih aviona u operacijama Međunarodne koalicije za borbu protiv militanata ISIS-a.\n“Naši borbeni avioni su u okviru toga, zajedno sa borbenim avionima koalicije, jučer započeli zajedničku zračnu akciju usmjerenu prema položajima ISIS-a, koji predstavlja prijetnju sigurnosti Turske”, navodi se u saopćenju Ministarstva vanjskih poslova Turske.\nDodaje se kako je u okviru borbe protiv terorizma prioritet Turske sačuvati nacionalnu sigurnost.\nTurska je 2013. godine na listu terorističkih organizacija uvrstila i ISIS.


Nzxt H400i SMART belo (CA-H400W-WB) kućište za računar cena, cene Srbija, prodaja Beograd Novi Sad Niš\nNzxt H400i SMART belo (CA-H400W-WB) kućište za računar cene\n- NZXT H440i Mid Tower ATX Case, no PSU, window side, black-white (CA-H400W-WB)... specifikacija\nNZXT H440i Mid Tower ATX Case, no PSU, window side, black-white (CA-H400W-WB)\ncena od 15.294,00 din\nEPonuda nije internet prodavnica već Vam omogućava da brzo i lako nađete Nzxt H400i SMART belo (CA-H400W-WB) kućište za računar po najjeftinijoj ceni. Naš cilj je da kupci budu što bolje informisani o ponudi Nzxt kućište za računar H400i SMART belo (CA-H400W-WB) na tržištu Srbije. Vrlo lako nalazite željeni proizvod za kategoriju Kućišta za računare cene, ne morate da lutate od sajta do sajta za Nzxt Kućišta za računare, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nzxt H400i SMART belo (CA-H400W-WB) kućište za računar sa PRODAVCEM. EPonuda ne može da garantuje potpunu tačnost specifikacije i slika za Nzxt H400i SMART belo (CA-H400W-WB) kućište za računar. Pre kupovine, podatke za Nzxt kućište za računar H400i SMART belo (CA-H400W-WB) proverite na sajtu PROIZVOĐAČA.


Moja baba je govorila: „Polomi nogu, ali nemoj da prekršiš obećanje koje si dao”\nReči, nižemo ih jednu za drugom, svakoga dana, neumorno, a nismo ni svesni da svakom rečju dajemo značenje životu. Život nam dođe kao jedna funkcija koja se vrti oko svoga stanja ravnoteže, a mi se krećemo, jednom u minus, jednom u plus, ili, što bi rekli stariji - točak života se neprekidno okreće, a mi koji smo tu, iako ne tražimo, okrećemo se zajedno sa tom promenom.\nDa li smo svesni da smo baš sa tim nanizanim slovima u rečima, koje naizgled i nemaju neko veliko značenje za svet, mi razlog za okretanje tog točka?\nAko se zaglavio u negativnom delu, sami smo krivi, a ako je ostao u pozitivnom delu sve vreme, to znači da smo pravilno nizali sve reči dok smo stvarali našu uspešnu priču.\nAli, da se vratim na reči, moja baba je često govorila: „Polomi nogu, ali nemoj da prekršiš obećanje koje si dao”, i nisam mogao da shvatim zašto to govori, sve dok nisam dobro upoznao društvo. Baš kao što sam rekao, ljudi se upuštaju u tu igru reči, a ne nauče pravila i ne spoznaju posledice nepravilnog igranja.\nZaboravljaju da ta igra uključuje osećanja, emocije, uključuje živa bića, ljude koji prihvataju te reči i veruju u ono što je rečeno. Ali, da li je ljude koji igraju tu igru lažnih obećanja bilo briga šta će se desiti sa drugom stranom kada ne ispune ono što su obećali, ili je, jednostavno, za njih to bilo samo popunjavanje vremena, malo dela, mnogo reči?\nŠta se desilo kada su videli tugu u očima drugih, da li ih je bar malo dotakla, šta je bilo sa ljudima koji su im slepo verovali, a na kraju ostali izigrani? Šta je bilo sa rečima koje su ostale prazne?\nDa li su isto to činili i sebi, kako su se osećali kada su nešto sami sebi obećali, a zatim sebe izneverili, da li su uopšte dozvolili da se tako samopovrede?\nSvakodnevno sam bivao svedok lažno izrečenih rečenica, onih koje nisu rečene od srca, svakoga dana svedok tuge u očima onih izigranih od tih prokletih reči čija je verovatnoća da se ostvare jednaka nuli. Ljudi kao da obožavaju tu igru reči, kao da ih hrani laž u njihovim obećanjima i kao da se trude da razočaraju što je moguće više ljudi okolo, uključujući tu i same sebe.\nOčigledno da nisu čuli čuvenu izreku moje babe i bežeći od bola slomljene noge oni krše svoja obećanja, jer u ovom svetu licemerja, reči koje upućujemo drugima imaju sve manje težine i sve manje emocija. Priča se u prazno, kao dosadna rutina koja mora biti rečena, a šta će biti posle, za većinu je to nevažno.\nLjudi kao da zaboravljaju da slova nanizana u reči, a reči nanizane u rečenice, imaju veliku moć da promene nečiji život na bolje ili na gore, u zavisnosti od dela koje se krije u tim nanizanim rečima.\nVerujte mi, nema većeg bola od bola zbog neispunjenog obećanja, ne za onog ko ga nije ispunio, već za onoga kome je to obećanje dato.\nN. B. | CRNOBELO.rs / foto: pixabay.com\nMajka ju je rodila sa 16 godina, jede kisele krastavčiće uz sve: Činjenice o Seleni Gomez\nOsobine toksičnih roditelja koji nesvesno uništavaju život svojoj deci\nKako je 8-godišnji dečak zaradio 22 miliona dolara?\nŽene u ovim znakovima su najstrastvenije\nSada kada imam decu, očajnički mi nedostaje ovih 50 stvari\nStvari iz mladosti za kojima ćete žaliti u starijim godinama\nKada je Bog pravio ženu, napravio ju je s jednom manom...\nPovodac za hrčka, kućna sauna - najčudnije stvari koje možete kupiti na Ali Ekspresu (foto)\nМеdeni mesec na Maldivima? Dа, molim!


Ona je rekla da je jedini način da Evropska unija sačuva integralnu nepovredivost i nedeljivost pregovaračkog procesa sa Srbijom evakuisanje praćenja Briselskog sprazuma iz pregovaračke platforme za Poglavlje 35 (Kosovo). Kako je kazala, ovo poglavlje je trebalo da posluži praćenju postignutih dogovora sa Prištinom, iako je višestruko dokazano da ih Srbija poštuje.\n- Dogovori postoje ili ne postoje, oni nisu roba za kantar i cenkanje - rekla je Joksimović za "Večernje novosti".\nMinistarka je, govoreći o nizu poteza Prištine koji su blokirali dijalog sa Beogradom, rekla da je Priština konačno uvođenjem tarifa zaustavila dijalog, a usvajanjem platforme saopštila da za njih Briselski sporazum ne postoji.\nIstakla je i da EU, kao potpisnik Briselskog sporazuma, može da napravi temeljni pregled postignutog, pa će se pokazati da Beograd nema neizvršenih obaveza.\nNa pitanje kakva je perspektiva članstva 2025. godine, Joksimović odgovara da je, bez obzira na zahtevan tehnički posao koji mora da se obavi u okviru pregovora, pristupanje EU u prvom redu politički proces koji u najvećoj meri zavisi od stavova, ali i percepcija članica.\n- Mi ne posmatramo EU kao obećanje, već kao otvorenu mogućnost i nastavićemo da sprovodimo reforme - rekla je Joksimović.\nKaže i da Srbija očekuje sledeću međuvladinu konferenciju i otvaranje novih poglavlja do kraja juna, nakon završetka evropskih izbora i objavljivanja godišnjeg izveštaja o napretku Srbije. Podseća da je pet poglavlja tehnički spremno za otvaranje i da je realno da neka od njih budu otvorena.\nMinistar kaže i da je činjenica da iz EU često dobijamo ambivalentne poruke i da ti javni tonovi nesaglasja mogu biti protumačeni kao nedostatak političke volje i rezultirati konfuzijom kod građana.\nOna zaključuje da se Srbija ne koleba oko strateškog cilja, da su napredak i bolji uslovi za život i rad za građana suština pitanja, a da se to dokazano postiže članstvom u EU, navode "Novosti".


Zajednički ručak nakon sastanka: Lideri Srbije i Srpske obišli "Beograd na vodi" VIDEO | BL Portal\nZajednički ručak nakon sastanka: Lideri Srbije i Srpske obišli “Beograd na vodi” VIDEO\nNajviše rukovodstvo Srbije i Republike Srpske je nakon sastanka, na kom je raspravljano o niz važnih pitanja, otišlo na zajednički ručak i obilazak “Beograda na vodi”.\nDelegacija Srpske, u kojoj su srpski član Predsjedništva BiH Milorad Dodik, predsjednica Republike Srpske Željka Cvijanović i premijer Radovan Višković, će nakon toga u pratnji sa premijerom Srbije Anom Brnabić, kao domaćinom, posjetiti Hram Svetog Save na Vračaru.\nPredsjednik Srbije Aleksandar Vučić rekao je na konferenciji za novinare nakon sastanka da je radostan što će i Cvijanovićeva, Dodik i Višković biti u poziciji da vide hram jedinstvene ljepote koji će biti i hram drugih religija i ljudi.\nOn je naglasio da očekuje najviše zvaničnike Srpske na otvaranju Hrama u oktobru.\nTags: Beograd na vodi, obilazak\nNapad u centru Trebinja: Jedna osoba drugoj nanijela teške tjelesne povrede\nBorba sa opakom zarazom: Koronu u BiH do sada pobijedilo 12.336 osoba, dok je 571 preminula


Zapad opet paranoiše — Ruski tajkun osniva stranku u Srpskoj - 19.08.2017, Sputnik Srbija\nU poslednje vreme sve je više informacija koje zapadni mediji plasiraju kako bi predstavili pritisak Moskve na Republiku Srpsku. 19.08.2017, Sputnik Srbija\n12:22 19.08.2017 (Osveženo: 03:44 26.08.2021)\n© Foto : Srpski narodni pokret - Izbor je našManifestacija "Rusiji s ljubavlju iz Republike Srpske"\n© Foto : Srpski narodni pokret - Izbor je naš\nU poslednje vreme sve je više informacija koje zapadni mediji plasiraju kako bi predstavili pritisak Moskve na Republiku Srpsku.\nTako je „Euro blic“ od 18. 08. objavio da ruski tajkun Konstantin Malofejev namerava da u Republici Srpskoj formira političku partiju koja će se zalagati za što bliže veze s Rusijom. Sagovornici tog lista, između ostalog, ističu i to da će nova politička partija, čije bi zvanično osnivanje trebalo da se dogodi najkasnije do kraja jeseni, pokušati da u svoje članstvo uključi brojne poznate ličnosti iz javnog i političkog života u RS. Te dnevne novine dodaju i da su novčani resursi s kojima bi ta politička partija raspolagala bili maltene neograničeni.\nSavetnik predsednika RS Pero Simić demantuje pisanje „Euro blica“ i kaže za Sputnjik da je sve to maslo zapadne propagande.\n„Informacija o osnivanju ’ruske stranke‘ u RS koju planira da osnuje ruski tajkun Konstantin Malofejev je klasičan pamflet i proizvod paranoje koju zapadne obaveštajne službe osećaju zbog Rusa. Upravo te zapadne obaveštajne službe u poslednje vreme, zajedno sa obaveštajnim podzemljem, uređuju političku rubriku lista koji je objavio tu laž“, kaže Pero Simić.\nInače, pojedini mediji iz FBiH pre mesec dana objavili su da Rusi planiraju osnivanje svoje političke stranke u BiH, pritom ne objavljujući imena osnivača. Tada je, takođe, objavljeno i to da su o formiranju „ruske partije“ uoči sledećih opštih izbora u BiH u Višegradu tajno razgovarali predsednik RS Milorad Dodik, akademik Matija Bećković, režiser Emir Kusturica, bankar Slobodan Pavlović, kao i ruski književnik Zahar Prilepin.\nNa spisku domaćih političara koji bi, navodno, mogli da nađu mesto u novoj stranci, između ostalog, pominjali su se bivši lider Napredne Srpske Adam Šukalo, kao i pojedinci iz SRS RS, PDP i NDP.


29.04.2019 u 20:34\nBARSELONA – Španska izborna komisija zabranila je bivšem katalonskom lideru Karlesu Pudždemonu da učestvuje na izborima za evropski parlament u maju, izjavio je danas on, dan nakon parlamentarnih izbora u toj zemlji. Pudždemon je pobegao iz Španije 2017. nakon što je Madrid nametnuo direktnu upravu nad Katalonijom, koja je unilateralno proglasila nezavisnost, i živi u Belgiji, preneo je Rojters. Pudždemon i još dva prognana kandidata iz njegove partije Zajedno za Kataloniju, naveli su u saopštenju da je komisija potvrdila žalbu protiv njihove kandidature koju su podnele konzervativna Narodna partija i patrija desnog centra Siudadanos, javlja Tanjug. Niko u biračkom odboru nije bio dostupan za komentar, međutim, dnevnik „El Pais” je izvestio da je katalonska partija imala vremena do kraja\n27.03.2019 u 19:36\nMejova razmatra ostavku u zamenu za glasove\nBritanskom parlamentu je pošlo za rukom da iz ruke Tereze Mej preuzme volan nad procesom izlaska Ujedinjenog Kraljevstva iz Evropske unije. Za amandman konzervativca Olivera Levina kojim se preuzima kontrola nad dnevnim redom parlamenta u ponedeljak uveče glasalo je 329 poslanika, dok su 302 bila protiv. Koliko je domet ovog poteza bez presedana u britanskoj politici, iza koga je stalo 30 konzervativnih poslanika, ali i tri državna sekretara koji su dali ostavke, videće se danas u seriji takozvanog indikativnog glasanja o drugim opcijama kada je reč o bregzitu. U situaciji kada Mejova posle dva poraza u Vestminsteru još uvek ne može da sakupi podršku da treći put stavi na glasanje sporazum koji je dogovorila sa Briselom indikativno glasanje je zamišljeno kao testiranje volje parlamenta kako bi


Upozorenje: Preti nagli porast vodostaja reka - 19.07.2021, Sputnik Srbija\nUpozorenje: Preti nagli porast vodostaja reka\nRepublički hidrometeorološki zavod (RHMZ) izdao je upozorenje na vremenske nepogode sa velikom količinom padavina, koje važi do sutra. 19.07.2021, Sputnik Srbija\nU upozorenju objavljenom na sajtu RHMZ se navodi da se do utorka zadržava nestabilno vreme sa čestom pojavom kiše, pljuskova i grmljavine.Lokalno se očekuju i vremenske nepogode sa gradom, jakim vetrom i velikom količinom padavina.Objavljeno je i hidrološko upozorenje u kojem se kaže da su na pojedinim rekama danas i sutra mogući kratkotrajni nagli porasti vodostaja sa manjim lokalnim izlivanjima.To se odnosi na manje bujične vodotoke na slivovima Jadra, Kolubare, Crnice, Lepenice, Lugomira, Resave, Ravanice, Mlave i Timoka sa pritokama.\nreke, vodostaj, društvo\n07:59 19.07.2021 (Osveženo: 03:14 26.08.2021)\nRepublički hidrometeorološki zavod (RHMZ) izdao je upozorenje na vremenske nepogode sa velikom količinom padavina, koje važi do sutra.\nU upozorenju objavljenom na sajtu RHMZ se navodi da se do utorka zadržava nestabilno vreme sa čestom pojavom kiše, pljuskova i grmljavine.\nLokalno se očekuju i vremenske nepogode sa gradom, jakim vetrom i velikom količinom padavina.\nObjavljeno je i hidrološko upozorenje u kojem se kaže da su na pojedinim rekama danas i sutra mogući kratkotrajni nagli porasti vodostaja sa manjim lokalnim izlivanjima.\nTo se odnosi na manje bujične vodotoke na slivovima Jadra, Kolubare, Crnice, Lepenice, Lugomira, Resave, Ravanice, Mlave i Timoka sa pritokama.


Nacionalizam može da izazove brz raspad EU - 30.05.2015, Sputnik Srbija\nNacionalizam može da izazove brz raspad EU\n„Iskušenje nacionalizma“ može biti okidač za zemlje-članice EU da traže nezavisnost od Brisela i „vrate moć“ svojim prestonicama, zadajući tako smrtonosni udarac... 30.05.2015, Sputnik Srbija\nvesti, evropa, svet, politika, evropa, engleska, francuska, stratfor, evropska unija (eu)\n23:27 30.05.2015 (Osveženo: 13:49 11.10.2021)\n„Iskušenje nacionalizma“ može biti okidač za zemlje-članice EU da traže nezavisnost od Brisela i „vrate moć“ svojim prestonicama, zadajući tako smrtonosni udarac sistemu Evropske unije, navodi privatna američka obaveštajna kompanija „Stratfor“.\nNemačka: Velika Britanija treba da ostane u EU\n29 Maj 2015, 16:12\nPrema prognozama „Stratfora“, gubitak ekonomskog prosperiteta u EU, koji prati uspon nacionalizma i široko rasprostranjenog evroskepticizma, verovatno bi mogao da motiviše neke države da „vrate vlast“ iz Brisela u svoje glavne gradove, što bi dovelo do krajnjeg kolapsa ove multinacionalne organizacije.\n„Evropski projekat je u svojoj najdubljoj krizi. Ekonomska previranja koja su počela 2009. godine, a proizvela krizu evrozone, probudila su nacionalističke instinkte i tako poljuljala panevropejstvo. Ove centrifugalne sile su uvek bile prisutne i, istorijski, to je navelo neke članice da odustanu od izvesnih inicijativa. Ključna razlika u 2015. godini je, međutim, što će narodi da biraju da okrenu leđa integraciji — prvi put u istoriji EU“, razrađuju analitičari „Stratfora“.\nBritanija izlazi iz EU?\n27 Maj 2015, 13:38\nEvropska unija je oduvek posmatrana kao pokušaj stvaranja jedinstvene transnacionalne organizacije u cilju ostvarivanja ideja mira i ekonomskog prosperiteta u regionu. Međutim, od samog početka organizacija je patila od takmičenja između nacionalizma i panevropejstva.\nGlobalna finansijska kriza iz 2008. godine bitno je umanjila pozicije zagovornika evropskih integracija u odnosu na nacionalne vlade u Evropi. Štaviše, kriza je stvorila veliki broj ozbiljnih problema izazvanih integracijama, posebno što je ekonomska i monetarna unija „onemogućila da države-članice usklade svoje pojedinačne monetarne politike“, istakli su analitičari.\n11 Maj 2015, 10:42\nTeška ekonomska situacija u EU prebacila je težište ka argumentima evroskeptika i omogućila njihovu pobedu na evropskim izborima u nekoliko država-članica u maju 2014. Neobično, godinu dana kasnije, u maju 2015. godine, britanski premijer Kameron najavio je da planira 2016. godine da održi referendum za ostanak Britanije u okviru EU.\nAnalitičari su naglasili da će londonski potez otvoriti Pandorinu kutiju, podstičući druge države-članice da traže više nezavisnosti od Brisela.\nU međuvremenu, u svetlu trenutne ekonomske recesije, kao i naglog priliva izbeglica iz Afrike i sa Bliskog istoka, osnovni principi EU — slobodna trgovina i slobodno kretanje naroda — oštro su kritikovani od strane država-članica Evropske unije, čak i Francuske, jednog od osnivača EU.\n28 Maj 2015, 14:35\nPrema „Stratforu“, Brisel treba da sprovede ozbiljne, ali nepopularne strukturne reforme, koje imaju za cilj jačanje ekonomije Evropske unije na duge staze i sprečavanje raspadanja.\nOnaj ko okleva izgubljen je, upozoravaju analitičari.\n„U međuvremenu, iskušenje nacionalizma da utiče na države-članice da se suoče sa Briselom i vrate moć svojim prestonicama, u krajnjoj liniji znači smrt Evropske unije“, istaknuto je u izveštaju „Stratfora“.


Prema podacima Kantonalnog štaba civilne zaštite u 12 općina ZDK porušeno je 245 stambenih objekata, uništene su desetine kilometara lokalnih i regionalnih puteva i mostova, vodovodne i kanalizacione mreže. Samo na infrastrukturnim objektima procijenjena šteta je oko 100 miliona maraka.\nSa praznim kantonalnim, ali i oskudnim općinskim budžetima, vlasti na ovom području ni ne mogu ni približno odgovoriti na zahtjeve ugroženog stanovništva.\nNažalost, sve što se u protekla tri mjeseca radilo, zapravo, su bile interventne mjere, prvenstveno na osiguravanju prohodnosti komunikacija do odsječenih dijelova pojedinih općina, a za tu su namjenu utrošena milionska sredstva. Tri mjeseca nakon prirodne nesreće, na terenu se sa zebnjom čekaju potezi vlasti u vezi sa načinom osiguravanja sredstava za saniranje ovih posljedica.


ZORANA MIHAJLOVIĆ U POSETI ZAJEČARU: Srbija sve bolje stoji ekonomski, a u Zaječaru ćemo rešavati najpre pitanje zapošljavanja! | Happy BSC portal\nSastanku u Gradskoj upravi prisustvovali su svi članovi kabineta ministake Mihajlović, predstavnici EPS-a, EMS-a, Srbijagasa, RGZ-a, načelnik Zaječarskog upravnog okruga Vladan Paunović, gradonačelnik Boško Ničić i svi članovi Gradskog veća Zaječara.\n„Danas smo razgovarali sa 21 građaninom. Bilo je pitanja iz energetike, lokalne insftstrukture i drugih, a svi su se složili da ne mozemo da se razvijamo ukoliko svi zajendo ne učinimo sve što možemo na razvoju infrstrukture“, izjavila je ministrarka Mihajlović nakon sastanka.\n„Ima delova koji nemaju struje po dan ili dva i mi ćemo dati rokove do kada te stvari moraJu biti rešene. Novca ima i kada od Grada budemo dobili podatke o tome gde sve tih problem ima odredićemo prioritete“, rekla je Mihajlovoćeva.\n„Ministarstvo saobracjaja i Železnice Srbije su su rekli da bi radovi morali da budu završeni u decembru, ali se ljudi zazle da to ide sporo, pa cemo da vidimo sa ministrom kakva je dinamika i da li može brže“, rekla je Mihajlovićeva.\n„Moramo da obezbedimo ljudima u našim rudnicima da mogu da rade, da vidimo koji od njih mogu da rade, a Vrška čuka je jedna od njih, a oni koji ne mogu moraju da budu ugašeni“. Izjavila je potredsedmnica Vlade Srbije.\nGradonačelnik Zaječara je prenao da su građani iznosili različite probleme od kojih neki teško mogu biti rešeni, ali je dodao da će se i na njima raditi.


Ambasadorka Srbije u Berlinu dr Snežana Janković posetila Hamburg – RASEJANJE.info\n13.08.2021 19.08.2021 Katarina\tAmbasada Republike Srbije u Berlinu, dr Peter Čenčer, dr Snežana Janković, Hamburg\nRazgovor sa gradonačelnikom i predsednikom vlade Hamburga dr Peterom Čenčerom\nAmbasadorka dr Snežana Janković u Trgovinskoj komori u Hamburgu\nAmbasador Srbije u Nemačkoj dr Snežana Janković boravila u dvodnevnoj zvaničnoj poseti Hamburgu, gde je razgovarala sa prvim gradonačelnikom i predsednikom Vlade dr Peterom Čenčerom. Na sastanku je bilo reči o daljem unapređenju bilateralnih odnosa, ekonomskoj saradnji, kao i o evropskim integracijama Republike Srbije. Izražen je obostrani interes za unapređenje saradnje sa Hamburgom u širokom spektru oblasti.\nAmbasadorka Janković je takođe posetila Trgovinsku komoru Hamburga i sa predsednikom Norbertom Austom razgovarala o intenziviranju ekonomske saradnje izmedju Srbije i Hamburga i mogućnostima za prezentaciju potencijala srpske privrede.\nU Generalnom konzulatu u Hamburgu ambasadorka Janković je imala i veoma dobar sastanak i razmenu mišljenja sa predstavnicima srpske dijaspore o položaju naše zajednice u Nemačkoj i njenom doprinosu daljem razvoju bilateralnih odnosa sa Nemačkom, piše na sajtu srpske ambasade u Berlinu.\nDr Snežana Janković u razgovoru sa predstavnicima Srba u prostorijama Generalnog konzulata Republike Srbije u Hamburgu\nFoto: arhiva Ambasada Republike Srbije u Berlinu\n← Redovna sednica skupštine srpskih studenata u inostranstvu\nProfesoru Stefanu Pilotu iz Trsta dodeljeno odlikovanje Republike Srbije →\nObeležavanja Dana Nikole Tesle na Nijagari u subotu 10. jula\n09.07.2021 10.07.2021 Katarina


"Ako skupština bude raspuštena u četvrtak (22. avgusta) postoje dva datuma, 29. septembar ili 6. oktobar, ali čini se da su svi spremni da se izbori održe 6. oktobra" , rekao je Ahmeti nakon sastanka sa liderom Demokratskog saveza Kosova (DSK) Isa Mustafom u Prištini.\nAhmeti je istakao da je uveren da će u četvrtak svi biti prisutni na glasanju o raspuštanju Skupštine i na taj način utrti put izborima.\n"Dogovorili smo se da ćemo 22. avgusta svi biti u sali, da osiguramo raspuštanje Skupštine i otvorimo put za izbore", najavio je Ahmeti.\nUpitan da li će ući u predizbornu koaliciju sa Demokratskim savezom Kosova, Ahmeti je rekao da je DSK zainteresovan da sam izađe na birališta, naravno, u zavisnosti od ostalih okolnosti.\n05.06.2020 U Gračanici formirano komunalno preduzeće "Ekologija" (349)\n05.06.2020 Nakrivljena bandera opasnost po meštane, KEDS ne reaguje (270)


RASTUĆA TRŽIŠTA I PRIVREDE U USPONU TREBALO BI DA SE SPREME ZA PRETEĆE RIZIKE KOJI DOLAZE IZ EVROPE I SAD, SAOPŠTENO JE U IZVEŠTAJU MMF\nTokom protekle decenije, manje razvijene ekonomije su imale duži period neprekidnog rasta i blaže krize od njihovih razvijenih partnera, navedeno je u najnovijem izveštaju MMF o svetskim ekonomskim perspektivama, a prenosi agencija AFP.\nBolje politike i redja ekonomska previranja doprineli su njihovoj rekordnoj ekonomskoj aktivnosti, pokazuje studija MMF-a. Medjutim, relativni mir koji je nastupio sa izlaskom globalne ekonomije iz recesije u 2009. godini, mogao bi se pokazati kao kratkog daha, upozorila je ova medjunarodna organizacija.\nPostoji značajan rizik da bi napredne ekonomije mogle doživeti još jednu veliku krizu, s obzirom na nastavak suverenih i bankarskih tenzija u Evropi i takozvanu "fiskalnu liticu" u Sjedinjenim Američkim Državama koja preti da zakoči rast, dodaje MMF.\nZa MMF, prezadužena Evropa i dalje predstavlja najveću opasnost po globalnu ekonomiju, dok se za američku "fiskalnu liticu", koja znači automatsko povećanje poreza i smanjenje potrošnje, očekuje da će značajno usporiti već prigušen rast u najvećoj svetskoj ekonomiji.\nPored toga, MMF je upozorio na opasnost spoljnih šokova, kao što su pad u cenama sirovina i iznenadni zastoj u prilivu kapitala.\n"Da bi se zaštitile od takvih rizika, ove ekonomije će morati da ponovo izgrade svoj zaštitni zid kako bi se osiguralo da imaju adekvatan politički prostor", dodaje se u izveštaju.\nMnoge od ovih ekonomija su, prema rečima MMF-a, usvojile ciljanje inflacije i fleksibilan devizni kurs, što im omogućava da stimulišu i ohlade rast po potrebi.\nPrivredni rast zemalja u usponu je usporio zbog globalne finansijske krize, dok je kriza u Evropi već ove godine oslabila rast u velikim rastućim tržišnim ekonomija, posebno u Kini, Indiji i Brazilu.


Izvor: RTS, 02.Avg.2021, 18:16\nPančevo poslednjih godina sve više liči na veliko gradilište, jer se svake nedelje se sruši nekoliko kuća, da bi se na njihovom mestu izgradile višespratnice. Zabrinjava što se sve više gradi u užem gradskom jezgru i što nove zgrade narušavaju dosadašnji izgled i arhitekturu grada.\nU Pančevu se poslednjih godina sve više grade nove zgrade, stanovi se prodaju još u izgradnji, a cene kvadrata sve su više – sad je prosečna oko 1.300 evra. >> Pročitaj celu vest na sajtu RTS << Kupaca ima, ali Pančevce zabrinjava činjenica da grad sve više menja svoj izgled zbog novih objekata.\n"U Pančevu postoji stara arhitektura, trebalo bi sve to malo da se prekreči, obnovi, da bude kao deo Praga, Beča", smatra jedna Pančevka, a njen sugrađanin dodaje: "Dve-tri kuće u jednoj ulici i podignu zgradu od 3-4 sprata i ona štrči."\n"Nešto ne ulazi u ambijent, stil, mislim da bi o tome trebalo da se vodi računa u zavisnosti gde se koja zgrada zida tako da se uklopi u okolinu", kaže žiteljka Pančeva.\n"Vodimo računa o arhitekturi koja prati razvoj našeg grada. Tu mislim i na kapacitet vodovodne mreže, fekalne i kišne kanalizacije, a isto tako i kapacitete elektroenergetskih objekata i, naravno, o postojećoj infrastrukturi i trotoarima", navodi Aleksandar Stevanović, gradonačelnik Pančeva.


Saradnja ENECA-e sa opštinama Blace i Kuršumlija - Eneca\nVi ste ovde: Home Vesti Saradnja ENECA-e sa opštinama Blace i Kuršumlija\nProjekat “Ekonomsko osnaživanje kao sredstvo za integraciju izbeglica, interno raseljenih lica i povratnika”\nENECA je danas potpisala ugovore o saradnji sa opštinama Blace i Kuršumlija u okviru projekta “Ekonomsko osnaživanje kao sredstvo za integraciju izbeglica, interno raseljenih lica i povratnika”. U ime opština ugovore su potpisali predsednik opštine Blace Radoje Krstović i predsednik opštine Kuršumlija Radoljub Vidić, a u ime ENECA-e koordinatorka projekta Marija Stanković.\nOvim projektom koji ENECA sprovodi na teritorijama opština Blace, Žitoradja, Kuršumlija, Soko Banja, Vladičin Han i Zaječar predviđeno je da u se u periodu od juna 2012. do januara 2014. godine pruži finansijska i tehnička podrška za 80 izbeglih, interno raseljenih lica i povratnika uključujući i jedan broj socijalno ugroženih lokalnih stanovnika.\nNa teritoriji opština Kuršumlija i Blace biće podržano najmanje po 15 poslovnih aktivnosti. Vrednost projekta u ove dve opštine je oko 93.200,00 evra.\nPotencijalni korisnici podrške bi trebalo da predlože ekonomski isplative poslovne ideje, kako bi ostvarili mogućnost da dobiju opremu/materijal prosečne vrednosti 2.000 evra, uz ograničena vlasnička prava u periodu od dve godine.\nKao i u dosadašnjim projektima lokalnog ekonomskog razvoja, korisnici sa kojima se potpiše ugovor o donaciji, biće u obavezi da registruju svoju poslovnu aktivnost, pohađaju poslovne obuke neophodne za odabrane poslovne delatnosti kao i da obave društveno koristan rad, koji će biti organizovan u saradnji sa opštinom.\nOvaj projekat ima za cilj da pruži pomoć izbeglim i interno raseljenim licima u njihovom ekonomskom osamostaljivanju u procesu integracije, a ukupna vrednost mu je oko 250.000 evra.\nProjekat ENECA-e finansira Evropska unija preko Delegacije Evropske unije u Republici Srbiji, a cilj mu je da, u skladu sa Nacionalnom strategijom za rešavanje pitanja izbeglih i interno raseljenih lica, doprinese naporima Vlade Republike Srbije i Komesarijata za izbeglice Republike Srbije da unaprede životne uslove i reše egzistencijalna pitanja ovih kategorija stanovništva.\nZa više informacija zainteresovani mogu da se obrate poverenicima za izbeglice u svojim opštinama


Dodik: Jasno je i meni, ali i drugoj dvojici članova Predsjedništva BiH\nNaslovnica Bosna i Hercegovina Dodik: Jasno je i meni, ali i drugoj dvojici članova Predsjedništva BiH\nPredsjedavajući Predsjedništva BiH Milorad Dodik izjavio je da bi iduće sedmice mogla biti zakazana sjednica Predsjedništva na čijem dnevnom redu bi se našlo imenovanje Zorana Tegeltije za predsjedavajućeg Vijeća ministara.\n“Briselu je jasno i oni očekuju da što prije bude formirana vlast na svim nivoima, a prije svega Vijeće ministara. To je jasno i meni, ali i drugoj dvojici članova Predsjedništva”, rekao je Dodik za današnje Nezavisne novine.\nČlan Predsjedništva BiH iz reda hrvatskog naroda Željko Komšiću rekao je u srijedu novinarima u Briselu da bi nakon povratka u BiH trebalo da počnu razgovori u vezi sa imenovanjem predsjedavajućeg Savjeta ministara.\n“Impresivno je svjedočiti kako su novi članovi Predsjedništva ostavili po strani razlike i nastupili ujedinjeno u prvom zajedničkom susretu sa evropskim zvaničnicima”, ocijenio je juče na “Tviteru” šef Delegacije EU u BiH Lars-Gunar Wigemark.\nList podsjeća da je blokada formiranja vlasti na nivou BiH uslijedila kada su stranke u Federaciji BiH poručile da Tegeltija neće biti imenovan za predsjedavajućeg Vijeća ministara dok ne prihvati odluku Predsjedništva BiH u vezi sa Akcionim planom za članstvo BiH u NATO-u.\nPotom je iz Republike Srpske poručeno da je poznat stav Srpske po tom pitanju, a to je vojna neutralnost, na koju je obavezuje rezolucija Narodne skupštine Srpske, te da će Srpska pratiti šta Srbija radi u vezi sa Sjevernoatlantskim savezom, prenijela je Srna.


Koliko je Srbija bezbedna posle napada u Parizu? - Centar za evroatlantske studije - CEAS\nKoliko je Srbija bezbedna posle napada u Parizu?\nBalkanu ne preti neposredna opasnost od Islamske države, a Srbija je načelno bezbedna zemlja i nije primarna na listi meta terorista, ocenjuju analitičari.\nVojni analitičar Aleksandar Radić izjavio je danas da je Srbija načelno bezbedna zemlja i nije primarna na listi meta terorista, ali da u regionu uvek postoji rizik od pojedinačnih terorističkih akcija.\nRadić je Tanjugu rekao da se iza ekstremističkih grupa i ljudi koji šire radikalnu ideologiju u regionu mogu naslutiti obrisi organizovanog delovanja, te da je posao i srpskih državnih organa da te tačke prepoznaju.\n"Zbog tog momenta treba biti oprezan i poći od pretpostavke da, iako Srbija nije primarna na listi meta, postoji rizik od pojedinačnih terorističkih akcija", rekao je Radić, podsetivši na događaje u regionu - na napad na izraelske turiste u Bugarskoj i dva teroristička napada u BiH.\nIzvor bezbednosnih problema, kako je naveo, mogu da budu povratnici sa ratišta u Siriji i Iraku, a jasno je i da postoji organizovan transfer iz Srbije, BiH i Makedonije na ratišta u Siriji i Iraku.\nPrema njegovim rečima, posao srpskih organa bezbednosti je da prepoznaju gde su tačke u kojima se širi ekstremna ideologija, gde bi mogli da traže potencijalne teroriste i preduprede njihovu akciju.\nPosebno ukazuje na ideologe terorizma koji šire svoja uverenja putem interneta ili radikalnu ideologiju propovedaju zlouptrebljavajući veru u džamijama.\nOn, naime, upozorava da se putem interneta stvaraju veze koje u prvi mah nisu vidljive, a preko kojih se u redove ekstremista regrutuju ljudi iz urbanih sredina.\nRadić, inače, kaže da je Srbija načelno bezbedna zemlja, ali i da niko ne može da pruži garancije sigurnosti, dodaje i da bi lažno samopouzdanje bilo neodgovorno jer su teroristi ti koji biraju vreme i mesto i lako mogu da pripreme "iznenađenje".\nKao primer, Radić je naveo terorističke napade u Francuskoj, koja inače ima razvijen bezbednosni sistem, ali nije uspela da ih spreči.\nGovoreći o migrantskoj krizi, Radić je rekao da migranti jesu faktor bezbednosne destabilizacije ali da je to pomalo tabu tema jer niko, naročito u tranzitnoj zoni kakva je Srbija, ne želi da stvara animozitet prema migrantima.\nOn upozorava na činjenicu da su gotovo svi muškarci koji kao migranti dolaze sa Bliskog istoka bili u sastavu neke oružane formacije u prethodnim godinama i da su samim tim imali i mogućnost da dođu u dodir sa ekstremnim ideologijama.\nRadić navodi i da je teško dati ozbiljnu procenu koliko ekstremista je zaista infiltrirano među migrante, ali kaže da postoji mogućnost da teroristi zloupotrebe migratski talas za infiltraciju i čitavih grupa terorista.\nPariski "petak 13" Radić opisuje kao demonstraciju istovremenog, višestrukog, klasičnog terorističkog napada i primećuje da je moguće da dolazi vreme kad će ekstremisti moći da napadnu i državne objekte što će, dodaje, biti novi nivo izazova bezbednosnom poretku zapadne civilizacije.\n"Srbija stabilna, rizici se mogu preduprediti"\n"Efekti Pariza neće zaobići Srbiju, naprotiv..."\nSednica Biroa za koordinaciju službi bezbednosti je održana u velikoj tajnosti, a najviše informacija o zaključcima dao je ministar pravde Nikola Selaković.\nBalkanu ne preti neposredna opasnost od Islamske države, smatra izvršni direktor Beogradskog centra za bezbednosnu politiku Predrag Petrović.\nOn dodaje da napadi u Parizu mogu da posluže kao inspiracija za lokalne terorističke napade i ocenjuje da je zato bezbednosna situacija u regionu u izvesnom smislu pogoršana.\nPetrović u izjavi za Tanjug navodi da je ubistvo dva vojnika u Sarajevu, iako izolovan slučaj, na neki način moglo da bude inspirisano terorističkim aktivnostima u Parizu.\nMeđutim, istakao je Petrović, može se reći da je Srbija stabilna država, a da se određeni rizici koji postoje mogu preduprediti odgovornim postupanjem državnih i organa na lokalu.\nPodsetivši da je prethodnih godina bilo nekoliko hapšenja zbog sumnje na terorizam u okolini Novog Pazara, Petrović je ocenio da radikalni pokreti, ipak, nemaju jako uporište u Srbiji.\nPetrović upozorava da mehanizmi za prevenciju ekstremističkog delovanja moraju da postoje na lokalu, a ne da se time upravlja samo iz Beograda.\nSituacija je, ocenio je Petrović, rizičnija u Bosni i Hercegovini, gde definitivno postoji nekoliko centara vehabijskih pokreta iz kojih određeni broj ljudi odlazi na ratišta u Siriji i Iraku, a neki se, potom, i vraćaju u BiH.\nZato je, smatra, važno kombinovati i represivne i preventivne mehanizme i naći način da se otkrije ko je spreman da izvrši terorističke napade.\nTeroristi sa Bliskog istoka mogu, kaže Petrović, da iskoriste migrantske rute za slanje i infiltraciju terorista na područje EU, ali je mnogo važnije pitanje motivacije tih ljudi.\n"Ako ne bude bilo migrantskih ruta, biće nekih drugih ruta, tako da je mnogo važnije da se pažnja usredsredi na njihovu motivaciju", rekao je Petrović.\nMilić: Nema razloga za paniku\nBezbednosna situacija u regionu nije dobra, ali u Srbiji nema razloga za širenje panike, izjavila je danas direktorka Centra za evroatlanske studije Jelena Milić i poručila da je potrebno razmisliti o dugoročnim bezbednosnim i odbrambenim integracijama.\nMilić je u izjavi Tanjugu istakla da je naročito važna saradnja sa zemljama u regionu, kako bi se informacije brzo razmenjivale i zajednički reagovalo u slučaju da se desi nešto nepredviđeno.\n"Uvek neki razlog za zabrinutost mora da postoji, a s druge strane, razloga za širenja panike nema. Dobro je što službe koordiniraju međusobno i što je još prošle godine sa SAD dogovorena borba protiv ISIL-a i aktivna razmena podataka", rekla je Milić.\nOna je kazala da na situacije koje se u poslednje vreme dešavaju, poput slučajeva terorizma u Parizu ili ubistava u Sarajevu, niko ne može individualno da odgovori, ali da su one na neki način povod da Srbija rasmisli o svojim dugoročnim i bezbednosnim i odbrambenim integracijama.\n"To pokazuje i koliko je značajno da Srbija sa zemljama u regionu ima dobre odnose i da se informacije brzo razmenju kroz strukture kako bi zajednički reagovale. Dakle, treba da postoji jedan moderan regionalni pristup reagovanja u ovakvim situacijama", kazala je Milić.\nOna je navela da je "golim okom" jasno da bezbednosna situacija u regionu nije dobra.\nZato što, navodi, gotovo ni u jednoj zemlji regiona nije završena konsolidacija i stavljanje sistema bezbednosti pod demokratsku kontrolu, zato što u većini zemalja regiona koje su bile zahvaćene ratom nije završen proces tranzicione pravde što je bio "jedini mehanizam za pročišćavanje bezbednosnih struktura od ratnih zločinaca", a nisu, kaže Milić, okončani ni procesi suočavanja sa prošlošću...\n"To sve, kako kaže, čini predluslove za lošu bezbednosnu situaciju.", kazala je Milić.\nOna je navela da su prošlogodišnji problem sa poplavama i ovogodišnja migrantska kriza u Evropi i regionu pokazali koliko smo zapravo nespremni da odgovorimo na vanredne situacije.\n"Izbeglički talas opet pokazao je da ne postoji ni koherentna regionalna ni evropska politika, ni dovoljno komunakacija između država regiona kako da se pretnje i izazovi reše,", kazala je Milić.\nKada se u obzir uzme loš standard, visok nivo korupcije, loša komunikacija između pojedinih delova sistema unutar jedne zemlje, a i u regionu, čak i onaj ko nije ekspert može da kaže da situacija nije dobra, ističe Milić.\nGovoreći o vezi između terorizma i izbegličkog talasa, Milić je kazala da su izbeglice već sada stigmatizovane, a posebno imajući u vidu nerede koji su bili izazivani i s razlogom, ali i bez razloga.\n"S tolikim protokom ljudi koji su u očaju naravno da postoji verovatnoća da je neko ko je radikalizovan prošao zajedno s njima, mada ono što mi vidimo je da su veći broj slučajeva terorizma izazvali ljudi koji su već prvu, drugu ili treću generaciju Francuzi ili Belgijanci", kazala je Milić.\nOna je navela da se izbeglice generalno stigmatizuju od desnih opcija, pa i od umerenih koje nemaju razvijene politike kako da se integrišu u društva.\nMilić je ocenila da su poruke politike državnog vrha Srbije u tom smislu dobre, naročito, kako je istakla, one u kojima se iznose stavovi da Muslimani nisu krivi, da nisu svi Muslimani teroristi, da ćemo pomoći izbeglicama na zimu...\n"To su jako dobre poruke. U svim zemljama regiona se javno mnjenje formira od vrha na dole, i tom smislu su poruke koje dolaze bar od dela državnogg vrha u redu", rekla je Milić.\nOna je navela da je najverovatnije tačno da postoji nekoliko sela u BiH u kojima se obučavaju ekstremisti, ali i podvukla da joj se čini da je centar za regrutaciju zapravo na internetu i da je "globalan".


Browse: Početna / Projekti / Međunarodna saradnja\nVega omladinski centar od samog početka razvija aktivnosti kako na lokalnom, tako i na internacionalnom nivou. U saradnji sa brojnim partnerskim organizacijama iz inostranstva ostvarili smo više omladinskih razmena, treninga neformalne edukacije, radionica.\nUkoliko imate ideju za internacionalnu akciju, pogledajte sledece programe koji podržavaju omladinski aktivizam. Ukoliko vam je potrebna pomoć da se organizujete i dobijete sredstva za vaš projekat, javite se na vegayc@gmail.com da dobijete jos informacija o sledecim programima:\nProgram „Youth In Action / Mladi u akciji” je ustanovljen od strane Evropske Komisije, Evropskog Parlamenta i Zemalja članica EU, kako bi se implementirao pravni okvir koji će podržati programe i aktivnosti neformalne edukacije za mlade ljude. Ovaj program značajno doprinosi sticanju kompetencija te stoga predstavlja klučni instrument u pružanju mogućnosti neformalnog i informalnog obrazovanja sa evropskom dimenzijom mladim ljudima. On doprinosi ispunjenju ciljeva postavljenih u revidiranoj Lisabonskoj Strategiji, Evropskom Omladinskom Paktu, okviru evropskih kooperacija u oblasti omladine i\nplanu za demokratiju, dijalog i debatu Evropske Komisije i teži da na evropskom nivou odgovori na potrebe mladih od adolescencije do odrastanja.\nGeneralni ciljevi „Youth In Action / Mladi u Akciji” programa su sledeći:\nI) promovisanje aktivnog građanstva mladih a posebno evropskog građanstva; II) razvoj solidarnosti i promovisanje tolerancije među mladima posebno kako bi se pomogla socijalna kohezija u okviru EU;\nIII) pomaganje međusobnog razumevanja među mladim ljudima iz različitih zemalja; IV) doprinos razvoju kvalitetnih sistema podrške za omladinske aktivnosti i kapacitete organizacija civilnog društva koje rade sa mladima;\nV) promovisanje evropskih kooperacija u omladinskom sektoru.\nSaznaj više o ovom programu:


Vojska kralja Petra, je oslobodila Suboticu 13. novembra 1918. godine, a prema rečima gradonačelnika "visok nivo sloge različitih političkih opcija oko ovog pitanja pokazuje koliko je ličnost kralja Petra i vek nakon smrti poštovana među svim nacijama koje su kroz oslobođenje i ujedinjenje ušle u njegovu Kraljevinu Srbiju".\n- Subotica će do 2021. godine, kada obeležavamo vek od upokojenja kralja Petra Prvog Karađorđevića imati velelepni spomenik. Drago mi je što smo oko njegovog podizanja postigli jedinstvo dostojno našeg najvoljenijeg vladara modernog doba. Time slavimo i sve one junake koje je on sa svojim sinom Aleksandrom predvodio u oslobodilačkim ratovima od 1912. do 1918. godine - kaže Laban.\nPredviđeno je da spomenik kralju Petru bude postavljen na platou ispred stepenica "Jadrana", nekadašnjeg Sokolskog doma.\nSRBIJI PRETI DA ISPADNE ZA ZELENE LISTE EU Ključna stvar je da ne pređemo OVU KORONA BROJKU, a evo kad se donosi konačna odluka


KO SDP Sarajevo podnosi tužbu protiv Vlade KS - Klix.ba\nZbog nezakonite smjene\nKO SDP Sarajevo podnosi tužbu protiv Vlade KS\n7.12.2012. u 13:52\nFikret Musić (Foto: Feđa Krvavac/Arhiv/Klix.ba)\nKantonalni odbor Socijaldemokratske partije (SDP) Sarajevo pokrenut će tužbu protiv novoimenovane Vlade Kantona Sarajevo i njihove odluke o smjeni članova Upravnog odbora Zavoda zdravstvenog osiguranja Kantona Sarajevo koja je, po riječima predsjednika KOSDP-a Sarajevo i bivšeg premijera KS-a Fikreta Musića, bila nezakonita.\nMusić je na današnjoj pres-konferenciji kazao da će ova partija iskoristiti takozvanu privremenu mjeru na ovakvu odluku do okončanja sudskog procesa, koji će vjerovatno uslijediti.\nUpozorio je da je smjenom tog upravnog odbora ova važna zdravstvena ustanova ostavljena bez rukovodstva te da nad njom jedine ovlasti sada ima direktor do imenovanja novog upravnog odbora, dodajući da se radi o instituciji koja posluje s godišnjim budžetom od oko 340 miliona KM i zapošljava gotovo 9.000 zdravstvenih radnika.\nKako je Musić danas pojasnio ovakva odluka Vlade KS-a bazirana je na osnovu činjenica da su tri člana upravnog odbora Aida Haverić, Samir Turković i Dženana Tanović podnijeli ostavke 4. decembra iz, kako se navodi u zahtjevima za razrješenje dužnosti podijeljenih novinarima, ličnih razloga.\nNakon što su oni tražili razrješenje s te pozicije Vlada KS-a je naglasila da takav upravni odbor ne može donositi valjane odluke iako je po Musićevim riječima za punopravno odlučivanje potrebno pet od devet članova UO Zavoda zdravstvenog osiguranja Kantona Sarajevo.\nBivši ministar zdravstva u Vladi Kantona Sarajevo i predsjednik Savjeta za zdravstvo SDP-a Zlatko Vuković podsjetio je na pres-konferenciji da su za dvije godine koliko je bio ministar zdravstva u Vladi KS-a smijenjeni članovi tri upravna odbora institucija i to zato što za jednu nije usvojen finansijski izvještaj na sjednici Skupštine KS-a, a članovima upravnih odbora u druge dvije ustanove istekao je mandat.\nUpozorio je da će se sada zasigurno zaustaviti kapitalna ulaganja prije svih u jednu renomiranu zdravstvenu ustanovu kao što je Klinički centar Univerziteta u Sarajevu, a postoji mogućnost da se zaustavi i isplata plaća za 9.000 uposlenika što bi bila katarstofa i urušavanje tog sistema bilo bi pogubno.\nPredsjednik Kluba zastupnika SDP-a u Skupštini KS-a Nedžad Fazlija podsjetio je da je posljednja sjednica Skupštine KS-a koja je bila radna i na kojoj su se donosile odluke važne za građane Kantona održana 19. septembra, a sve ostale su se bavile izglasavanjem nepovjerenja i formiranjem nove Vlade.\nPo svemu sudeći, dodao je Fazlija, do kraja godine neće biti održana više nijedna sjednica što će vjerovatno biti prvi zabilježeni slučaj od kada je nastao Kanton Sarajevo da tri mjeseca nije održana radna sjednica.


RTS :: Udovičić: Nepotreban pritisak\nVaterpolo Udovičić: Nepotreban pritisak\nponedeljak, 21. jul 2008, 13:30 -> 13:41\nUdovičić: Nepotreban pritisak\nSelektor vaterpolo reprezentacije Srbije Dejan Udovičić istakao je da državnom timu u ovom trenutku nije potreban nikakav pritisak koji se u javnosti stvara pred Olimpijske igre u Pekingu.\nUdovičić je ocenio da su ambicije ekipe koju predvodi na svakom takmičenju bile "maksimalne" i dodao da će i na Igrama u Pekingu o konačnom plasmanu "odlučivati nijanse".\n"Primorani smo da radimo u nezdravoj atmosferi koja se stvorila prošle godine. Na svakom takmičenju se od nas traži da trijumfujemo ubedljivo kao da su nam selekcije sa kojima igramo nedorasli rivali" konstatovao je Udovičić.\nOn je najavio zajedničke treninge u Španiji sa selekcijom te zemlje i napomenuo da od sparinga sa reprezentacijom Crne Gore u Beogradu "najverovatnije neće biti ništa" zbog promene plana priprema aktuelnih evropskih prvaka.\n"Završni deo priprema za OI obavićemo u Seulu, a ta faza biće nam jako značajna za aklimatizaciju", rekao je selektor našeg državnog tima.\nUdovičić je izjavio da je kalendar vaterpolo turnira na Igrama u Pekingu "manje naporan od onog na šampionatu Evrope" i dodao da će, pored najboljih reprezentacija sa starog kontinenta, konkurenciju na najvećem sportskom takmičenju pojačati SAD i Australija.\nNajbolji strelac našeg državnog tima Aleksandar Šapić poručio je da će njegovi saigrači i on "dati sve od sebe" da se iz Pekinga vrate sa medaljom.\n"Nikada nismo taktizirali jer to nije ni sportski niti je to deo našeg mentaliteta", rekao je Šapić i naglasio da je srebrna medalja, osvojena na šampionatu Evrope u Malagi "u tom trenutku bio naš maksimum".


Vesti Autor:N1 Beograd24. jul. 202110:2578 komentara\nMinistar odbrane Nebojša Stefanović izjavio je da će podneti tužbe protiv svih medija koji ga "bez ikakvih argumenata predstavljaju kao kriminalca i zaverenika koji je u dosluhu sa zločincima i ubicama".\n„Stavljajući me u isti koš sa mafijom, kao one koji će ‘profitirati od uklanjanja Vučića’, autori i incijatori ovakvih bolesnih konstrukcija prešli su svaki prag normalnog i njihove bezumne napade shvatam kao napade na mene, moju porodicu i moju državu, tako da će i moji dalji odgovori i koraci biti takvi da zaštitim sve što mi je najsvetije“, saopštio je Stefanović.\nStefanović: Ne brane me ubice, niko ne treba da brani Vučića od mene\nTužilac pred novinarima, ne i pred kamerama: Uvid najpre imale porodice žrtava\nAdvokat: Znam da se razgovori snimaju, transkript čitan na TV Pink nije istinit\nOn je najavio da će tužbe podneti u ponedeljak i dodao da „istina mora da zaustavi ovu besprizornu hajku, koja nanosi štetu i dovodi u opasnost moju porodicu, ali u isto vreme teško narušava kredibilitet i ugled naše države“.\nStefanović u saopštenju nije po imenu pomenuo osumnjičenog vođu kriminalnog klana, Veljka Belivuka, ali pojedini mediji bliski vlastima na naslovnim stranama izdanja za 23. jul objavili su navode da je Belivuk „radio“ za Stefanovića i da ga je u iskazu tužilaštvu „branio“, a „napao“ predsednika Srbije Aleksandra Vučića.\nMinistar odbrane je povodom toga saopštio da ne bi bio iznenađen da su „ovakve monstruozne laži i napadi“ došli od „Đilasovih medija“.\n„Ali da mediji koji podržavaju našeg predsednika i Vladu, znajući da uhapšeni ubica izgovara sve same laži, konstruišu neke njegove reči i mene povežu sa mafijom, to neću da dozvolim“, napisao je Stefanović.\nOne je ponovio da sve što je „uhapšeni ubica“ izgovorio „najcrnja laž – i kada je reč o predsedniku Vučiću i kada je reč o meni“.\nStefanović tvrdi da prema njemu postoji lična netrpeljivost, pa čak, kako kaže, „mržnja od pojedinih interesnih grupa“ u Srpskoj naprednoj stranci.\n„Ali ako je ovo način da se to pokaže, onda su se prevarili, jer su prešli sve granice ljudskog rešavanja nesuglasica i problema. Ovo je tačka u kojoj se ugrožavaju moja deca, dužnost koju posvećeno obavljam, moja država i moj predsednik, a ja to neću da dozvolim i boriću se svom snagom protiv toga“, rekao je ministar.\nVeljko Belivuk, šef kriminalne grupe osumnjičen za više brutalnih likvidacija, u iskazu pred tužilaštvom je tvrdio da su mu predsednik Vučić i njegovi saradnici tražili različite usluge, što je objavio KRIK.\nAleksandar VučićmedijiNebojša StefanovićVeljko Belivuk


UO PIC-a, OSCE i VE pozivaju na predizbornu kampanju bez negativne retorike\n/ Plus / Politika / UO PIC-a, OSCE i VE pozivaju na predizbornu kampanju bez negativne retorike\nFena06.09.2018. u 22:03\nIzbori su temeljni aspekt demokracije u kojem će bosanskohercegovački građani ostvariti svoje pravo da donesu političke odluke o budućnosti. Svi političari snose odgovornost za građenje atmosfere dijaloga i tolerancije, navodi se u zajedničkoj izjavi Upravnog odbora Vijeća za provedbu mira (UO PIC), Misije OSCE-a u BiH i Vijeća Evrope (VE) o predizbornoj kampanji za opće izbore u Bosni i Hercegovini, koja počinje sutra.\nApeluju na političare da vode predizbornu kampanju bez negativne, neodgovorne i retorike podjela, i da se fokusiraju na pitanja koja su od istinske važnosti za građane, kao što su: vladavina prava, otvaranje novih radnih mjesta, poboljšanje javnih usluga i borba protiv korupcije.\nIako je na reformskoj agendi postignut određeni napredak, kako dodaju, ovi i drugi važni izazovi ostaju i na njima treba raditi poslije izbora te im u predizbornoj kampanji treba pokloniti pažnju.\n– Izbori moraju biti slobodni i fer. Vlasti Bosne i Hercegovine na svim nivoima, političke stranke i kandidati moraju osigurati integritet i sigurnost izbornog procesa. Međunarodnim i domaćim posmatračima izbora treba omogućiti da svoje dužnosti nesmetano obavljaju. Sloboda medija, pluralizam i odgovornost od ključne su važnosti za otvorenu i slobodnu demokratsku debatu i moraju se poštovati – navodi se u izjavi.\nApeluju i na sve građane sa pravom glasa da to pravo ostvare tako što će 7. oktobra izaći na izbore.


Program podrške „Za naše heroje“ za sve u COVID-19 sistemu\nVlada Republike Srbije saopštila je danas da će pokrenuti Program podrške „Za naše heroje“ kako bi iskazala poštovanje i zahvalnost lekarima, medicinskom osoblju, volonterima i svima angažovanim na prvoj liniji odbrane od COVID-19, koji su danas više nego ikad naši heroji.\nVlada Srbije i Ministarstvo zdravlja pokrenuće ovaj program kako bi svima njima izrazili zahvalnost za svakodnevnu posvećenost očuvanju zdravlja i života svih građana.\nProgram će se u praksi sprovoditi putem personalizovane kartice pogodnosti „Naš heroj“, a realizovaće se u saradnji sa Generalnim sekretarijatom Vlade, Narodnom bankom Srbije, Privrednom komorom Srbije i javnim ustanovama, uz podršku Programa Ujedinjenih nacija za razvoj (UNDP).\nPersonalizovana kartica „Naš heroj“ obezbediće posebne pogodnosti za zaposlene i volontere u COVID-19 sistemu, kao što su popusti prilikom plaćanja robe i usluga kod partnerskih kompanija i preduzetnika.\nTakođe, obezbediće i prednost pri ostvarivanju prava i dobijanju usluga u državnim institucijama, javnim preduzećima, lokalnim samoupravama i ustanovama socijalne zaštite, kao i privrednim društvima koja obavljaju delatnost od opšteg interesa.\nČlanica Kriznog štaba za zaštitu zdravlja stanovništva Republike Srbije od zarazne bolesti COVID-19 Darija Kisić-Tepavčević navela je prilikom predstavljanja pomenutog programa da je on pokrenut kako bi se omogućilo svakom pojedincu i preduzeću, od malih preduzetničkih radnji do velikih lanaca, da svako na svoj način pokaže solidarnost i zahvalnost prema zdravstvenim radnicima i ostalima angažovanim u COVID-19 sistemu.\nPrema njenim rečima, svako od nas pojedinačno može da podrži program time što će propustiti preko reda nosioca kartice, a svaka firma time što će osmisliti na koji način može da im izađe u susret i omogući da uštede vreme ili novac.\nProgramu podrške „Za naše heroje“ već se pridružilo više od pedeset kompanija, koje su ponudile specijalne popuste na svoju robu i usluge za korisnike kartica.\nSve kompanije koje žele da postanu partneri Programa mogu to da učine potpisivanjem Protokola o saradnji sa Privrednom komorom Srbije ili Generalnim sekretarijatom Vlade.\nPravo da postanu korisnici kartice pogodnosti „Naš heroj“ imaju svi zaposleni, radno angažovani i volonteri u COVID-19 sistemu, koji će moći da koriste karticu na čitavoj teritoriji Srbije, bez obzira na mesto prebivališta.\nNa svakoj izdatoj kartici nalaziće se ime i prezime korisnika i identifikacioni (ID) broj kartice. Kako bi ostvarili prava na pogodnosti, svi korisnici kartice će biti obavezni da pokažu karticu „Naš heroj“, kao i svoj identifikacioni dokument, što znači da se kartica ne može preneti, niti na bilo koji drugi način ustupiti na korišćenje drugom licu.\nKartice izrađuje Narodna banka Srbije, a izdavaće ih Generalni sekretarijat Vlade, dok će za prijavljivanje korisnika, kao i za dostavljanje gotovih kartica korisnicima biti zadužene ovlašćene administrativne službe u lokalnim COVID-19 jedinicama.\nMere i aktivnosti vezane za karticu pogodnosti „Naš heroj“ sprovodiće se sve dok traje pandemija bolesti COVID-19 izazvana virusom SARS-CoV-2.\nSve dodatne informacije o kartici pogodnosti „Naš heroj“ dostupne su na sajtu www.nasheroj.gov.rs, na kome će svi korisnici, po dobijanju kartice, moći da se registruju, kako bi se detaljnije informisali o pogodnostima.\nUskoro će biti dostupna i aplikacija „Naš heroj“ za mobilne uređaje na Google Play, App Store i Huawei AppGallery.\nSve informacije o Programu podrške „Za naše heroje“ mogu da se dobiju i putem telefona 0800 252 252, koji je dostupan svakog radnog dana od 8 do 17 časova. Razgovori su besplatni za sve pozive iz mobilne i fiksne telefonije u Republici Srbiji.\nKorisnici kartica „Naš heroj“ moći će da se informišu i putem elektronske pošte, slanjem upita na adresu heroj@nasheroj.gov.rs.\nSvi zainteresovani da se pridruže ovom programu kao partneri mogu da pišu na partner@nasheroj.gov.rs, dok predstavnici medija svoja pitanja mogu da šalju na adresu press@nasheroj.gov.rs.


Provera kvaliteta vode za piće - Ozon Media\nSremska Mitrovica – Voda za piće u Sremskoj Mitrovici zadovoljava propisane kriterijume zdravstvene ispravnosti. Po svim parametrima ona je bezbedna za korišćenje, a o njenom kvalitetu brinu stručne službe JKP“Vodovod“. S obzirom na njen značaj za zdravlje ljudi, u tom javnom preduzeću se ovoj delatnosti posvećuje posebna pažnja.\nInterna laboratorija „Vodovoda“ svakodnevno organizuje uzorkovanje vode na svim tačkama vodosnabdevanja, počev od kontrole kvaliteta sirove vode, preko procesa njene prerade i u rezervoarima, pa sve do krajnjih korisnika. Od Postrojenja za preradu vode do najudaljenije tačke vodosnabdevanja ima oko 20 km. Budući da se voda doprema do najudaljenijih područja grada i naseljenih mesta, provera kvaliteta vode za piće zahteva svakodnevno angažovanje svih zaposlenih u laboratoriji. Pored neophodnih sredstava za rad, laboratorija koristi i brendirano vozilo za efikasnije obavljanje tog posla.\nAnica Ilibašić, šef laboratorije Javnog komunalnog preduzeća “Vodovod“ koja svakodnevno vrši analizu vode rekla je: „Bez odgovarajućih analiza uzorkovane vode ne bismo mogli da znamo kakvu vodu koristimo. Iz tog razloga naši radnici dnevno uzimaju 15 uzoraka vode na raznim lokacijama. Bitno nam je da se voda kontroliše ne samo u gradu, nego i u svim mestima koja se snabdevaju vodom za čiju smo zdravstvenu ispravnost upravo odgovorni mi iz „Vodovoda“. Pored uzimanja uzoraka prema planu laboratorije, uzorci se uzimaju i ciljano, na osnovu prijave građana koji sumnjaju u kvalitet. To je omogućeno putem nedavno formiranog korisničkog servisa, kada se na osnovu reklamacije kvalitet vode proverava direktno kod potrošača koji je prijavio problem.“\nS obzirom na probleme sa pijaćom vodom koji postoje u pojedinim delovima Srbije, u sremskomitrovačkom „Vodovodu“ tvrde da naši potrošači nemaju razloga za brigu. Analize koje se obavljaju u Internoj laboratoriji tog javnog preduzeća obuhvataju sve neophodne aspekte njene zdravstvene ispravnosti.\nVesna Vladisavljević, tehnički direktor “Vodovoda“ kaže da se kontrola kvaliteta vode za piće obavlja na osnovu važećih propisa u toj oblasti.\n„Nas obavezuje Pravilnik o higijenskoj ispravnosti vode za piće koji definiše sve uslove u pogledu vrste analiza, broja uzoraka, mesta i vremena uzimanja uzoraka. Za određivanje mikrobioloških i fizičko-hemijskih parametara postoji sva neophodna aparatura u našoj laboratoriji.Na osnovu dobijenih podataka imamo jasnu sliku o kvalitetu vode, a ukoliko dođe do izvesnih odstupanja možemo veoma brzo da reagujemo“, rekla je Vesna Vladisavljević.\nU „Vodovodu“ još kažu da uz odgovarajući stručni kadar i njihovu stalnu brigu o vodi, naši građani mogu da se pouzdaju u dobar kvalitet vode za piće.Za njen bezbedan put do potrošača postoje svi neophodni mehanizmi, pa možemo da očekujemo da će ovakva situacija biti i ubuduće.


Milion evra za crkvu u Bajčetini\nNakon što je u subotu patrijarh Irinej osveštao hram Svetog velikomučenika Dimitrija u Bajčetini kod Kragujevca, kojeg je finansirao Tomislav Nikolić, Agencija za borbu protiv korupcije je „Insajderu“ izjavila da će izgradnja crkve biti predmet provere.\nKako je pisao „Blic“ u subotu, patrijarh Irinej je rekao da je hram „nova zvezda na srpskom duhovnom nebu i ukras blagoslovene zemlje Srbije”, supruga Tomislava Nikolića Dragica je „sama, svojeručno izradila fresku Svetog Dimitrija koja se nalazi iznad ulaznih vrata u crkvu“, a cela građevina vredi više od milion evra.\nPrema podacima Agencije za borbu protiv korupcije, Tomislav Nikolić je imao samo jednu vrstu prihoda za vreme obavljanja predsedničke funkcije – predsedničku platu od 150.000 dinara, odnosno 130.000 nakon smanjenja početkom 2015. godine.\nPrema pisanju „Blica“, Nikolić je odlučio da, kada se crkva završi, ona bude poklon Šumadijskoj eparhiji kao ženski manastir.\nMuftija sremski: Klanjaćemo ispred Skupštine gradaLazanski o Makedoniji po željama BIA


PRED NAMA JE PAKLENI TALAS: Meteorolog Mihajlović otkrio kakva nas jesen očekuje\nGoran Mihajlović, Foto: RTS/SCREENSHOT\nZa dane vikenda i početkom naredne sedmice u Srbiji se očekuje veoma toplo\nObjavljeno: 11.08.2021. 13:50h\nDo kraja ove nedelje zadržaće se pretežno sunčano i toplo vreme, do petka će temepratura biti između 32 i 35 stepeni Celzijusa, dok će u subotu i nedelju dostići i 37. podeok, rekao je meteorolog Goran Mihajlović.\nNešto svežije vreme, sa mestimičnim lokalnim pljuskovima i grmljavinom, očekuje se sledeće nedelje, uz manji pad temperature koja će se kretati između 28 i 32 stepena.\nMihajlović kaže da su temperature koje se prognoziraju do kraja ove nedelje iznad prosečnih vrednosti, ali da nisu najekstremnije s obzirom da je, dodaje, 2007. godine u julu zabeležen apsolutni rekord koji je bio iznad 43 i 44 stepena.\nZa dane vikenda i početkom naredne sedmice u Srbiji se očekuje veoma toplo s temperaturom u većini mesta od 34 do 37 stepeni, prognoza je Republičkog hidrometeorološkog zavoda.\nTako će u Srbiji, od 14. do 17. avgusta biti pretežno sunčano i toplo, sa temperaturom iznad prosečnih vrednosti.\nZatim, do 19. avgusta, biće svežije, sa prolaznim naoblačenjima koja će usloviti mestimično kišu, kratkotrajne pljuskove i grmljavinu, najpre na severu zemlje.\nKada je reč o vremenu do kraja avgusta, nakon prolaznog naoblačenja koje se očekuje sledeće nedelje, narednih desetak dana do kraja meseca prognozira se uglavnom sunčano i toplo vreme, ali se ne očekuju ekstremno visoke temperature.\nMeteorolog navodi da je pred nama topla jesen, te da se u toku jeseni očekuje između 13 i 20 dana sa temperaturom iznad 25 stepeni i prosečna vlažnost.\n"U svakom slučaju, septembar i oktobar spadaju u suvlje mesece sa manjom količinom padavina, tako da je za sada rano govoriti s obzirom na tople talase koje smo imali u toku leta, ali ne očekujemo ništa ekstremno u odnosu na klimu koja je karakteristična za naše područje", rekao je Mihajlović.\nU Srbiji će sutra biti pretežno sunčano i toplo, na jugu i istoku posle podne, uz lokalni razvoj oblačnosti, ponegde će pasti kratkotrajna kiša ili pljusak sa grmljavinom.\nVremenska prognozaPrognoza vremenaRHMZRepublički hidrometeorološki zavodGoran Mihajlović


VOIP centrale - Voip tehnologija BS Computer\nBS Computer VoIP PBX telefonska centrala & VoIP telefonija u okviru preduzeća\nNapredne BS Computer IP PBX telefonske centrale za preduzeća koje mi proizvodimo su zasnovane na modernom digitalnom modularnom sistemu koji se širi shodno potrebama svakog klijenta. Centrale su malih dimezija u industrijskom 19 inčnom 3U/4U kućištu koje se montira u postojeći serverski orman. Na početku se centrala dimenzioniše na osnovu planiranog broja i tipa priključenih telefona i telekomunikacionih linija. Svaka tako postavljena centrala nudi standardne telekomunikacione funkcije. Zatim se na takvu osnovu dodaju potrebni programski i hardverski moduli koji proširuju mogućnosti centrale funkcijama koje su potrebne klijentu. Postoji i mogućnost dodatnog programiranja funkcija koje nisu u standardnoj ponudi, odnosno programiranja funkcija koje su specifična potreba određenog klijenta. VoIP (Voice over IP) ili prevedeno „glas preko mreže“ više nije tehnologija koja je dostupna samo „velikim“ firmama, već naprotiv sve je više zastupljena u malim i srednjim preduzećima zbog velikih ušteda koje se ostvaruju. U sledećem tekstu pokušaćemo da Vam objasnimo koje su prednosti VoIP tehnologija nad običnim sistemima prenosa glasa, koje su moguće ustede i moguće buduće nadogradnje VoIP sistema.\nVoIP je sistem prenosa glasa i slike koji za razliku od običnog dvožičnog prenosa koristi postojeću kompijutersku mrežnu infrastrukturu, koja ima daleko veće kapacitete prenosa. Samim tim moguće je postaviti VoIP telefon na bilo koju lokaciju na kojoj postoji mrežni priključak pa čak i na neke udaljene lokacije ukoliko se koristi neka od bežičnih mrežnih tehnologija (WiFi).\n* Muzika na čekanju\n* Transfer poziva\n* Konferencijska veza\n* Poziv na čekanju\n* Preusmerenje poziva\n* IVR jednostavni ili inteligentni govorni sistem\n* Snimanje ulazno/izlaznih linija\n* Obični (POTS) telefoni\n* Digitalni (ISDN) telefoni\n* IP telefoni, pravi i softverski\n* Primarni ISDN (ISDN-PRI)\n* Bazni ISDN (ISDN-BRI)\n* VoIP kanal (SIP provider, VoIP gateway)\n* GSM mobile gateway\n* Obične (POTS) telefonske linije


Ampelmenšen, sitnice koje govore o nekadašnjoj podeli Berlina – SveVesti.net\nPoput mnogih istočnih proizvoda, ampelmenšen, bukvalno “mali semafor” umalo je odbačen nakon pada zida 1989.\nZelena figura sa šeširom širokog oboda koja je govorila Istočnim Nemcima kada mogu da pređu ulicu bila je suočena sa jakom konkurencijom svog višeg, treznijeg kolege na zapadu.\n“Ampelmenšen je znatno svetliji”, izjavio je Derk Ehlert, portparol berlinskog transportnog odeljenja.\nTokom hladnog rata, most Gliniker koji povezuje zapadni Berlin sa Potsdamom u Istočnoj Nemačkoj koristio se kao mesto za razmenu zarobljenih stranih agenata, zbog čega je dobilo nadimak “Most špijuna”, a što je prikazano u istoimenom filmu Toma Henksa iz 2015. godine.\nMeđu najneobičnijima su oni koji su preživeli komunistički period, kada je Javno preduzeće proizvodilo poklopce za šahte za ulice Istočne Nemačke. Iako će poklopci za šahte Istočne Nemačke na kraju biti zamenjeni jer ne zadovoljavaju nove standarde, za sada postoji velika količina zaliha.\nNjihovi potomci u velikoj meri ostaju u istim delovima grada, mada su “istočnjaci” prihvatili doner kebab, koji je navodno u Berlinu izumeo turski imigrant.\nPrevious Nasilje tokom protesta učenika u centru Atine\nNext Grčka: U kamionu hladnjači pronađen 41 migrant


Razumijevanje tržišta je osnova za skoro sve marketinške aktivnosti. Ipsos ima za cilj da razumije ljude, brendove i tržišta, da bi unaprijedio poslovni rast.\nNaši stručnjaci će vam pomoći da otkrijete, izmerite i ustanovite prioritetne prilike za rast na tržištu, i da prepoznate platforme za inovacije. Naša rješenja su povezana sa poslovnim ishodima, kroz naprednu analitiku i aktivacione radionice.\nNovi Usage & Attitudes uz korišćenje različitih izvora informacija\nDa bismo pomogli našim klijentima da održe korak za razvojem, Ipsos se pomjera sa velikih opsežnih studija na brze digitalne informacije iz više izvora. Naš novi Usage & Attitude pristup integriše niz najsavremenijih tehnika, sa ciljem ubrzanja procesa donošenja odluka:\nRacionalizovana istraživanja koja je moguće raditi na više uređaja\nDodatni moduli kao Brand Dip, Mobile Diary, Shopper i Pop-Up-communities\nNe postoji “jedno rješenje,” već niz preduslova za izvođenje uspješne segmentacije. Pomoći ćemo vam da izaberete ključne varijable za segmentaciju za vaše poslovne izazove, koji će imati snažan uticaj na segmente, kao i na primjenljivost rezultata.\nNaš rad na strukturi tržišta detaljno opisuje kako potrošači organizuju proizvode, brendove i artikle kada kupuju, koriste i troše. Isporučujemo strukturalne mape sa različitim domenima, koje su obogaćene informacijama o potrebama, prilikama, stavovima, korišćenju i demografiji.\nBudite sigurni da ćete saznati najvažnije informacije: Naš klijent koji se bavi potrošačkom elektronikom je želio da sprovede U&A studiju koja će zaista dati odgovore koje je “potrebno da znaju” a preskočiti ono što je “lijepo da znaju”. U prvoj fazi, sproveli smo desk istraživanje i social listening da bismo identifikovali koje informacije nedostaju kompaniji, našem klijentu. Zatim smo koristili istraživanje na mobilnim uređajima da bismo prikupili informacije o dubljem razumijevanju tržišta i gradili na hipotezama prve faze. Poslije toga smo upotrijebili Pop-Up Community za dublji uvid u najrelevantnije potrebe potrošača. Umjesto jednog istraživanja, ovaj pristup je omogućio našem klijentu da “poveže tačkice”. Klijent je već uveo nekoliko ideja sa velikim potencijalom zahvaljujući iterativnoj prirodi ovog pristupa.\nKo stoji iza potreba? Proizvođač hrane je želio da sprovede studiju o segmentaciji, da bi razumio u kojim prilikama se javljaju koje potrebe. Sproveli smo studiju koja mu je pomogla da razumije različite potrebe potrošača na rastućem tržištu grickalica. Naoružan ovim informacijama, klijent je mogao da poveže sadašnji portfolio kompanije sa relevantnim oblastima i da identifikuje “teren” za nove ideje za grickalice.\nIdentifikacija mogućnosti: koristili smo Market Structure da bismo pomogli klijentu da razumije poziciju svoje kategorije pića na tržištu. Obezbijedili smo perceptualnu mapu (uključujući moguće zamjene i obližnje kategorije) koja je pomogla klijentu da identifikuje praznine i dugoročne okvire za inovacije.


Počele su priče da je brak od Aleksandre i Filipa pod upitnikom od kako su ga sklopili, dok ovakva tema nije ništa novo za njih. Jednom prilikom je Aleksandra sama spomenula da su mnogi ljubomorni na njih, pa da ne vjeruju u njihovu ljubav i zbog toga pokreću teme oko razvoda. Ipak, kako su krenule […]\nMnogim ljudima je ona poznata, a ljudi se mogu prisjtiti kako su fudbaleri Srbije pjevali u glas njenu pjesmu koja se zove “Ne zaboravi me” nakon što su oni ostvarili pobjedu nad Portugalom i direktno se plasirali na svjetsko prvenstvo koje je bilo održano u Kataru. Jovana je inače rekla da je to veoma lijepa […]\nVeoma dobro znaju svi ko je Jovana Jeremić, dok svi vidimo da je godinama prepoznatljiva bila kao voditeljica happy televizije. Čelnici te televizije su njoj ipak postavljali granice pa nije mogla raditi šta god je htjela. Ipak, poslije mnogo godina od kako je radila na toj televiziji, ona je dala otkaz na toj televiziji pa […]


Marinković: Srbija da iskoristi podršku SAD administracije - Centar za evroatlantske studije - CEAS\nObjavio Tanjug 11 septembar 2020 .\nMarinković je novinarima u Skupštini Srbije, uoči konferencije "Pamtimo i stojimo uz SAD" koju je organizovao KSAP, a povodom sećanja na terorističke napade 11. septembra 2001. godine u SAD, kazao da će se razgovarati i o poseti srpske delegacije Vašingtonu.\n"Želimo da obeležimo ovaj dan i da na fonu onoga što je bilo u Vašingtonu prošle nedelje, razgovaramo o daljem nastavku saradnje Srbije i SAD, kako da ojačamo naše veze i unapredimo političku i ekonomsku saradnju", rekao je Marinković.\nOn je istakao da je vrlo važno što je predsednik Aleksandar Vučić potpisao sporazum u Vašingtonu, isticucći da je činjenica da Srbija danas ima mnogo više prijatelja i u američkog Kongresu i u Senatu i u Stejt departmentu.\n"Koliko možemo svi da vidimo, u ovoj američkoj administraciji imamo jednu veliku podršku i prvi put, čini mi se, da se neko od zvaničnika Srbije vraća sa međunarodnih pregovora sa nečim što je vrlo konkretno i ima benefit za sve građane Srbije", rekao je Marinković.\nPrema njegovim rečima, Srbiju će 21. septembra posetiti delegacija Međunarodne razvojne finansijske koropracije (DFC) koja će otvoriti svoju kancelariju i poslati signal investitorima da je Srbija dobra i povoljna za ulaganje.\n"U narednom periodu želimo da zajedno s našim američkim prijateljima ponovo uspostavimo neku vrstu strateškog partnerstva zato što smatramo da Srbija jeste i zaslužuje da bude strateški partner SAD u ovom regionu zato što delimo slične i umnogome iste vrednosti", rekao je Marinković.\nPodsetio je da je strateški cilj Srbije punopravno članstvo u EU i jačanje ekonomije, i u tom smislu nastojaće da jača saradnju u oblasti politike, ekonomije, vojne saradnje, kao i u oblasti energetike.\nNa konferenciji su govorili i prvi potpredsednik Vlade i ministar spoljnih poslova Ivica Dačić, direktorka Centra za evroatlantske studije Jelena Milić, ambasador SAD u Srbiji Entoni Godfri, a posredstvom video linka obratila se Nadežda Muzkina ispred NDI, a video porukom republikanski kongresmen iz Alabame Robert Aderholt.\nPosredstvom onlajn platforme konfernciju su pratili narodni poslanici, predstavnici IRI, NDI, USAID, šef kancelarije NATO u Beogradu, kao i polaznici programa KSAP-a.


02.02.2021 u 12:34\nMilioni anonimnih Amerikanaca protiv ajkula sa Volstrita\nIgranje na propast izabrane žrtve hladnokrvnim moćnicima može da se vrati kao opasan bumerang. Ova nezgodna istina od prošle sedmice udara po licima i džepovima niza najlukavijih i najbogatijih spekulativnih investitora s one strane Atlantika. Berzanski meč neizvesnog ishoda i vrlo nejasnih pravila otvoren je 22. januara na najjačem svetskom finansijskom tržištu sudarom dve naizgled neravnopravne grupe američkih investora. Naime, na teren američkih „finansijskih ajkula” s Volstrita od tog dana koordinisano nagrće nekoliko miliona malih američkih investitora združenih na uticajnim američkim društvenim mrežama koje zainteresovanima nude besplatni pristup berzanskoj kladionici. „Malima” se ovog puta, iz raznih razloga, nije dopala objavljena namera „finansijskih silnika” s Volstrita da\n31.01.2021 u 20:00\nAmerički neonacista slobodno šeta Beogradom\nAmerički neonacista Robert Rundo, koji je iz svoje zemlje pobegao jer se u njoj protiv njega vodi postupak zbog promocije fašizma i brutalnog nasilja neistomišljenika, već gotovo godinu dana nalazi se u Srbiji. Ne samo da ovaj Amerikanac nije „bezbednosno interesantan” nadležnim organima u našoj zemlji nego je u Srbiji bez poteškoća otvorio firmu „Vilturajs”, u kojoj šije garderobu na kojoj se promovišu ultradesničarske ideje i glorifikuju ideje supermatije i reklamira je garantujući da je „izrađena isključivo u istočnoj Evropi i da nijedna ruka koja nije slična njegovom umu ne dotiče proizvodnju”. Aleksandar Đenić, prvi sekretar SKOJ-a, organizacije koja je alarmirala javnost kada je došla do informacija da se Rundo nalazi u Srbiji, pita se u razgovoru za „Politiku” zašto nadležni u\nBajden za pregovore sa Iranom, Izrael vraća vojnu opciju\nIzrael rizikuje da već u prvim danima zbog Irana uđe u klinč sa novom američkom administracijom. Dok Džo Bajden planira obnovu diplomatske aktivnosti kako bi se SAD vratile u nuklearni sporazum koji je njegov prethodnik jednostrano raskinuo, izraelska vlast ne samo da otvoreno strahuje od novih pregovora, već aktuelizuje opciju vojnog udara na iranska nuklearna postrojenja uverena da Teheran nije odustao od ambicije da proizvede atomsku bombu. Načelnik Generalštaba izraelske armije, general Aviv Kočavi, procenjuje da je greška što se SAD vraćaju bečkom sporazumu i da vojna akcija „mora da bude na stolu”. „Ukoliko se nuklearni sporazum iz 2015. materijalizuje, Iran dobija bombu.” „Dao sam instrukcije Izraelskim odbrambenim snagama da, sem postojećih, urade više operativnih planova\n08.01.2021 u 12:13\nDemokratija na američki način - otkazi za učesnike protesta na Kapitol hilu\nVAŠINGTON - Neki od izgrednika koji su upali u američki Kongres otpušteni su sa posla u četvrtak nakon što je na internetu objavljen njihov identitet. Policijska uprava Distrikta Kolumbija, u kome se nalazi Vašington, objavila je fotografije ljudi koji su učestvovali u neredima u sredu i potencijalne optužbe protiv njih. Šezdeset i osam ljudi uhapšeno je nakon što je gnevna masa upala u zgradu na Kapitol hilu, razbijajući prozore, oštećujući uređaje i kradući nameštaj. FBI je takođe zatražio od javnosti da mu pomogne u identifikovanju izgrednika, što je poziv koji je izazvao izrugivanje na društvenim mrežama s obzirom na obilato pokrivanje događaja na društvenim mrežama, uključujući i „selfije” koje su objavljivali učesnici, kao i video snimke pristalica predsednika Donalda\n12.12.2020 u 19:31\nBajden obećao povratak Amerike Pariskom klimatskom sporazumu\nVAŠINGTON – Izabrani američki predsednik Džo Bajden obećao je danas da će se Sjedinjene Američke Države ponovo pridružiti Pariskom klimatskom sporazumu prvog dana njegovog predsedničkog mandata. Bajden je to naveo u pisanoj izjavi uoči početka virtuelnog samita svetskih lidera kojem nije prisustvovao odlazeći američki predsednik Donald Tramp pošto je povukao Vašington iz Pariskog sporazuma, javlja Tanjug. „Sjedinjene Američke Države će se ponovo pridružiti Pariskom sporazumu prvog dana mog predsedničkog mandata. Odmah ću početi rad sa kolegama širom sveta da učinimo sve što možemo uključujući sazivanje lidera vodećih ekonomija na klimatskom samitu u prvih 100 dana mog mandata”, rekao je Bajden, prenosi AP. On je ponovio obećanje iz svoje kampanje da će njegova administracija\n03.12.2020 u 10:26\nKovid-19 se u Americi pojavio pre nego u Kini?\nVAŠINGTON – Prema najnovijem istraživanju, koronavirus je bio prisutan u Sjedinjenim Američkim Državama pre nego što su se prvi slučajevi pojavili u kineskom Vuhanu, koji se do sada smatrao izvorom virusa. To je zaključeno na osnovu istraživanja uzoraka 7.389 donora skupljenih u devet američkih država u periodu od 13. decembra do 17. januara, od kojih je u 106 slučajeva otkriven korona virus, prenosi portal Nešnal post. Uzorke je sakupio američki Crveni krst i predao Centru za kontrolu i prevenciju bolesti (CDC) kako bi utvrdio prisustvo virusa, preneo je Tanjug. Kako se navodi, ovo otkriće ponovo bi moglo da pokrene pitanje porekla virusa. Prema pisanju Vol strit džurnala ovo otkriće ukazuje da se virus širio svetom mnogo pre nego što su zdravstveni i naučni radnici postali\n18.11.2020 u 13:48\nDETROIT – Republikanci u biračkom odboru u okrugu Vejn, najvećem u državi Mičigen, uspeli su da zaustave sertifikovanje rezultata, što bi privremeno moglo da zaustavi zvanično proglašenje pobede demokrate Džoa Bajdena u toj državi. Dosadašnji rezultati pokazuju da je Bajden oko 146.000 glasova u prednosti u odnosu na aktuelnog predsednika Donalda Trampa, ali je ovaj potez republikanaca, kojim se odlaže proglašenje Bajdenove pobede, poen za Trampa, piše Glas Amerike. Monika Palmer, republikanska predstavnica u biračkom odboru okruga Vejn, rekla je da su kod nekih glasova pristiglih poštom u pojedinim delovima Detroita uočene nepravilnosti, dok je demokrata Džonatan Kinlok ocenio da je „bezobzirno i neodgovorno” ne potvrditi rezultate izbora. Birački odbor se sastao pošto je sudija\n13.11.2020 u 11:53\nU Americi prvi put više od 150.000 novih slučajeva\nVAŠINGTON - Broj novozaraženih u Sjedinjenim Državama prvi put je veći od 150.000 i ujedno najviši od početka pandemije pošto je registrovano rekordnih 153.496 novih slučajeva, saopštio je danas Univerzitet Džons Hopkins. Podaci za četvrtak takođe govore da SAD beleže deseti dan zaredom više od 100.000 novoobolelih, prenosi Si-en-en. U četvrtak je preminulo i najmanje 919 pacijenata. Do danas je otkriveno više od 10,5 miliona slučajeva kovida a umrlo je 242.423 ljudi.\n06.11.2020 u 14:56\nTrampov štab uspostavio telefonsku liniju za prijavu izborne krađe\nVAŠINGTON – Izborni štab predsednika SAD Donalda Trampa uspostavio je telefonsku liniju za dolazne pozive u vezi sa navodnom izbornom krađom, dok Bajdenov tim nastoji da privoli pristalice i saveznike da potvrde legitimitet izbora. Si-En-En navodi da je Tramp postupak prebrojavanja glasova okarakterisao kao zaveru za krađu izbora, a uspostavljanjem telefonske linije pokušava da opravda svoje tvrdnje. Bajden, koji više od tri decenije priželjkuje osvajanje predsedničke funkcije, moraće da se bori za legitimitet sopstvene pobede ukoliko ona bude proglašena. Dok se glasovi i dalje broje u njegovoj rodnoj Pensilvaniji, njegovi savetnici iza kulisa nastoje da privuku njegove pristalice i, što je još važnije, republikance da pomognu u potvrđivanju regularosti izbora, prenosi


Nastavak tradicije uprkos koroni - Sportske vesti - Savremenisport.com\nNaslovna :: Sportske vesti ::\tNastavak tradicije uprkos koroni\nMemorijalni odbojkaški turnir "Legende Radničkog“, u znak sećanja na prerano preminule odbojkaške asove Aleksandra Gigovića i Dejana Brđovića, biće održan 26, 27. i 28. avgusta u dvorani „SBB Jezero“. Pored domaćina Radničkog, svoje učešće na turniru potvrdile su i ekipe Niša i Mladog radnika iz Požarevca, a zbog aktuelne epidemiološke situacije u državi utakmice će se igrati u posebnom režimu i bez prisustva publike.\nOdbojkaški klub Radnički nastavlja da baštini sećanje na svoje klupske legende Aleksandra Gigovića i Dejana Brđovića. Aktuelna situacija sa koronavirusom uslovila je određene korekcije u samoj organizaciji turnira, pa je umesto dva različita memorijala odlučeno da se ove godine organizuje samo jedan turnir sa smanjenim brojem učesnika.\nČitava situacija sa koronavirusom prouzrokovala nam je dosta problema u pogledu organizovanja turnira i pravljenja odgovarajućeg rasporeda kako bismo izbegli bilo kakav zdravstveni rizik. Na kraju smo rešili da spojimo ta dva turnira u jedan i da napravimo takav raspored da se igra jedna utakmica dnevno, upravo kako ne bi došlo do intezivnijih kontakata među članovima ekipa učesnica. Ono što je važno, to je da će turnir biti zatvorenog tipa, dakle bez prisustva publike, napominje Vladimir Jekić, sportski direktor Odbojkaškog kluba Radnički.\nTurnir će otvoriti duel Radničkog i vicešampiona Srbije, ekipe Niša, u sredu, 26. avgusta, od 17 časova. Narednog dana, u istom terminu, sastaće se Mladi radnik iz Požarevca i Niš, dok je poslednjeg turnirskog dana na programu susret između Radničkog i Mladog radnika.\nOvaj turnir predstavljaće značajnu proveru forme ekipe Dragana Kobiljskog pred samu završnicu priprema za novu sezonu u Super ligi, koja startuje sredinom septembra.\nPolako privodimo kraju pripremni period tokom koga smo imali dosta problema, s obzirom da smo imali dvojicu pozitivnih igrača na koronu. Samim tim nismo imali dovoljan fond igrača da odigramo planirani broj pripremnih mečeva. Nakon ovog turnira, početkom septembra očekuje nas učešće na još jednom memorijalnom turniru u Novom Sadu, čime bismo zaokružili period pripremnih utakmica, otkriva Jekić.\n26. avgust (17 h): Radnički - Niš\n27. avgust (17 h): Mladi radnik - Niš\n28. avgust (17 h): Radnički – Mladi radnik\nDatum: 25.08.2020. Autor: SPD Radnički\n+ Za šampionsku titulu u najpopularnij...\n+ Nastavljena sezona Dunav osiguranje S...\n+ Košarkašice Radničkog hvataju zale...\n+ Veljko Ražnatović ponovno u ringu 4...\n+ Miloš Barudžić ponovo u Radničkom


Američki haker osuđen na 20 godina robije Američki haker osuđen na 20 godina robije – Personal magazin\nKompjuterski eksper Albert Gonzalez osuđen je na 20 godina zatvora u SAD za njegov deo odgovornosti u velikoj krađi brojeva kreditnih i debitnih kartica. Sudija koji je osudio Alberta Gonzalesa…\nKompjuterski eksper Albert Gonzalez osuđen je na 20 godina zatvora u SAD za njegov deo odgovornosti u velikoj krađi brojeva kreditnih i debitnih kartica.\nSudija koji je osudio Alberta Gonzalesa u obrazloženju presude naveo je da je odgovoran za krađu oko 130 miliona kreditnih i debitnih kartica, te da se radi o primeru krađe najveće vrednosti u oblasti kompjuterskog hakovanja u istoriji SAD.\nGonzales koji je inače nastanjen u Majamiju proglašen je krivim nakon suđenja (u tri slučaja) održanog prošle godine, a optuženi je delo izvršio u saizvršilaštvu sa dvojicom ruskih hakera, koji su do brojeva kreditnih kartica došli preko provale u kompjuterski sistem trgovačkih lanaca prodavnica na malo (preko 250 američkih kompanija uključujući i payment procesore).\nU napadima je korišćena tehnika umetanja SQL koda, a napade su izvodili putem računara pod svojom kontrolom smeštenim u različitim američkim saveznim državama te u Litvaniji, Holandiji i Ukrajini.\nSudija u trećem slučaju na 20 godina dodao je još 1 dan, kako se navodi – zbog toga što je prilikom izvršenja zločina radio sa US Secret Service gde primao čitavih 75 hiljada doalra godišnje.\nAmerički haker osuđen na 20 godina robije was last modified: March 27th, 2010 by Redakcija\nAlbert Gonzalezbackdoorhakerhakerikreditne kartice\nNovi Canyon bežični miš\nman Mar 29, 2010 at 0:40\nNeka se javi za crnogorsko drzavljanstvo…


Uskoro počinje sezona: Ski Opening na Kopaoniku od 9. decembra\nTradicionalno otvaranje nove ski sezone 2021/2022. na Kopaoniku, planirano je za period od 9. do 12. decembra 2021. godine.\nSki Opening na Kopaoniku održan je prvi put 2010. godine, a sve po ugledu na slične događaje u popularnim evropskim ski centrima, sa ciljem da se na simboličan način obeleži otvaranje ski sezone na Kopaoniku. Ski Opening Kopaonik je nakon jedanaest godina postao poznati turistički brend koji svake godine na Kopaonik privlači sve veći broj gostiju iz celog regiona.\nTokom ski openinga važiće popust u visini od 30 % na pojedinačne, poludnevne, dnevne, dvodnevne, trodnevne i četvorodnevne karte\nPročitaj još: Srpski Sibir – ovaj grad je jedna od najhladnijih tački Evrope!\nU “Pubu” 9. decembra nastupaju Mamurni ljudi, 10. decembra Me High Low DJ, dok je 11. decembar rezervisan za DJ Bojana Zdravkovića.\nŠto se tiče COVID mera, sve mere koje u trenutku održavanja Ski openinga budu važile na teritoriji Srbije, važiće i na Kopaoniku. Ako bude nekih promena, skijaši će biti pravovremeno obavešteni.\nOvogodišnja manifestacija Ski opening na Kopaoniku, startuje 9. decembra i trajaće do 12. decembra 2021. godine. Tokom ski openinga važiće popust u visini od 30 % na pojedinačne, poludnevne, dnevne, dvodnevne, trodnevne i četvorodnevne karte koje se kupe i koriste u vreme trajanja ski openinga, kao i za karte za sve vrste zabavnih sadržaja.\nIzvor: Infokop, Foto:Pixabay